c: text/html

text:
Jean
NYANYUI LA ABE ALE SI YOHANES ŊLɔE ENE
Kpɔkplɔyiɖeme:
Yohanes, ame si ŋlɔ nyanyui enelia la nye Yudatɔ eye wòganye
Zebedeo vi kple tɔfodela. Eya kee ŋlɔ Yohanes fe Agbalẽ
etɔ̃awo kple Nyaɖeɖefia hã. Enye Yesu fe nusrɔ̃lawo dometɔ
ɖeka eye wònɔ Yesu ŋu kplikplikpli fe etɔ̃ sɔŋ. Le esia ta enya
Yesu nyuie eye wòkpɔ efe nukunuwɔwɔwo kple ale si wòhea
nya ɖe Yudatɔwo fe amegãwo ŋui la tefe. Edze sii be Yesu nye
amegbetɔ eye wòganye Mawu hã; hekpe ɖe esia ŋu la Yesue
nye Mawu fe Tenuvi la kple xexeame fe ɖela abe ale si Yesu
ŋutɔ gblɔe ene.
Emenyawo 1. Kpɔkplɔyiɖeme, 1:1-51
2. Yesu fe dɔwɔwɔ, dzesi adreawo, 2:1 –12:50
3. Yesu fe kaklãnyawo, 13:1-17:26
4. Wolé Yesu, drɔ̃ ʋɔnui eye wowui, 18:1-19:37
5. Yesu fe ɖiɖi kple efe tsitretsitsi, 19:38-20:31
6. Agbalẽa fe nuwunyawo, 21:1-25
Nya la trɔ zu ŋutilã
1 Le gɔmedzedzea me la Nya la li, eye Nya la li kple Mawu, eye Nya la nye
Mawu. 2 Eli kple Mawu le gɔmedzedzea me.
3 To eya amea me wowɔ nuwo katã eye eya manɔmee la, womewɔ naneke si
wowɔ o. 4 Eya amea mee agbe le eye agbe siae nye amegbetɔwo fe kekeli. 5 Kekeli
la klẽ ɖe viviti me eye viviti la mete ŋu ɖu edzi o.
6 Ame aɖe va tso Mawu gbɔ, efe ŋkɔe nye Yohanes. 7 Ame sia va be yeaɖi
ɖase tso Kekeli la ŋu, ale be to eya amea dzi la amewo katã naxɔ ase. 8 Menye
Yohanes ye nye Kekeli la o, eya la, ɖe ko wòva be yeaɖi ɖase le Kekeli la ŋu. 9
Kekeli vavã si aklẽ na amewo katã la le mɔ dzi gbɔna ava xexeame. 10 Eya amea nɔ
xexeame gake xexeame mekpɔe dze sii o, evɔ eya amea dzie woto wɔ xexeame. 11
Eva eya ŋutɔ tɔwo gbɔ, gake eya ŋutɔ fe amewo mexɔe o. 12 Ke ame siwo katã xɔe,
eye woxɔ efe ŋkɔ dzi se la, ena ŋusẽ wo be woazu Mawu viwo, 13 ame siwo
womedzi tso ʋu alo ŋutilã fe lɔlɔ̃nu alo ŋutsu fe lɔlɔ̃nu me o, ke boŋ tso Mawu fe
lɔlɔ̃nu me.
14 Nya la trɔ zu ame va nɔ mía dome le anyigba sia dzi eye efe agbe yɔ fũ
kple amenuveve kple nyatefea. Mí ame aɖewo míekpɔ efe Ŋutikɔkɔe si nye Mawu,
Fofo la, fe Vi ɖeka hɔ̃ la tɔ.
Yohanes ɖi ɖase le Yesu ŋu
(Marko 3:1-12; Marko 1:2-8; Luka 3:15-17)
15 Yohanes ɖi ɖase le eŋuti hegblɔ bena, “Ame siae nye ame si ŋu menɔ nu fom le
na mi esi megblɔ be, ‘Ame aɖe si li xoxoxo hafi meva dzɔ la gbɔna, ame sia de ŋgɔ
wum saa.’”
16 Ena yayra geɖe mi tso efe amenuveve sɔ gbɔ la me. 17 Esi Mose va la
etsɔ Se sesẽ la kple kuxi geɖe, siwo le edziwɔwɔ me la, vɛ na mi. Ke Kristo ya tsɔ
amenuveve kple nyatefe la vɛ na mi. 18 Ame aɖeke mekpɔ Mawu kpɔ o, ame si ke
nye Vi ɖeka hɔ̃ la, ame si sɔ kple Mawu eye wòle Fofo la fe axadzi la, eyae ɖee fia
mí.
Yohanes Mawutsidetanamela fe gbedeasi
(Mateo 3:1-12; Marko 1:2-8; Luka 3:15-17)
19 Azɔ esiae nye Yohanes fe ɖaseɖiɖi esime Yudatɔ siwo le Yerusalem dɔ Osɔfowo
kple Levitɔwo ɖo ɖe egbɔ ne woabiae be, “Ame kae nènye?” 20 Mesẽ nu o ke boŋ
eʋu eme na wo faa be, “Menye nyee nye Kristo la o.
21 Wogabiae be, “Ekema ame kae nènye, Eliya?” Egaɖo eŋu be, “Kpao,
menye Eliyae menye o.” Wogabiae ake be, “Nyagblɔɖila lae nenyea?” Eye wòɖo
eŋu be, “Gbeɖe, menye nyagblɔɖila lae menye o.”
22 Amedɔdɔawo gayi edzi biae bena, “Ke ame ka tututue nènye? Gblɔe na mí
ale be míanya nya si míagblɔ na ame siwo dɔ mí. Gblɔ nya aɖe na mí tso ɖokuiwò
ŋu.”
23 Yohanes ɖo eŋu na wo kple Nyagblɔɖila Yesaya fe nya siawo be, “Nyee
nye gbe si le ɣli dom le gbea dzi be, ‘Midzra Afetɔ la fe mɔ la ɖo wòanɔ dzɔdzɔe’”
24 Farisitɔwo fe amedɔdɔwo hã, 25 biae be, “Esi menye wòe nye Kristo la
alo Eliya loo alo Nyagblɔɖila la o la, nu ka ta nèle mawutsi dem ta na amewo ɖo?”
26 Yohanes ɖo eŋu na wo bena, “Nye la mele mawutsi dem ta na amewo
kple tsi fuflu ko, gake ame aɖe le mia dome afii, si mienya o. 27 Ame sia le
yonyeme gbɔna eye nyemadze be manye amea fe subɔvi gɔ̃ hã o.”
28 Nu siawo katã dzɔ le Betania, kɔfe aɖe si le Yɔdan tɔsisia godo, afi si
Yohanes nɔ mawutsi dem ta na amewo le la me.
Yesu, Mawu fe Alẽvi la
29 Le ŋufɔke la, Yohanes kpɔ Yesu wògbɔna egbɔ ale wòdo ɣli gblɔ bena, “Mikpɔ
ɖa! Mawu fe Alẽvi si le xexe sia me fe nu vɔ̃wo ɖem ɖa lae nye ekem! 30 Eya ŋutie
menɔ nu fom le esi megblɔ bena, ‘Ŋutsu aɖe gbɔna kpuie ame si de ŋgɔ wum boo,
eye wòli xoxoxo hafi nye ya meva dzɔ gɔ̃.’ 31 Nye ŋutɔ nyemenya ame si wònye o,
ke nye dɔ koe nye be, made mawutsi ta na amewo kple tsi atsɔ aɖee afia Israel
dukɔa.”
32 Azɔ Yohanes ɖi ɖase le ale si wòkpɔ Gbɔgbɔ Kɔkɔe la wònɔ akpakpa fe
nɔnɔme me nɔ ɖiɖim ɖe Yesu dzi tso dzifo la ŋu.
33 Yohanes gblɔ ake be, “Nye la, nyemenya be eyae nye amea o. Gake esi
Mawu ɖom ɖa be made mawutsi ta na amewo la, egblɔ nam be, ‘Nenye be èkpɔ
Gbɔgbɔ Kɔkɔe la wòle ɖiɖim ɖe ame aɖe dzi la, nyae bena eyae nye ame si dim nèle.
Eyae ade mawutsi ta na amewo kple Gbɔgbɔ Kɔkɔe la.’ 34 Mekpɔe be nu sia tututue
dzɔ ɖe ŋutsu sia dzi eya ta meɖi ɖase bena eyae nye Mawu Vi la.”
Yesu yɔ efe nusrɔ̃la gbãtɔwo
35 Le evea gbe la, Yohanes kple efe nusrɔ̃la eve aɖewo nɔ tsitre ɖe tefe aɖe eye
Yesu va to wo gbɔ yina. 36 Yohanes li ŋku ɖe Yesu dzi gã eye wògblɔ bena, “Mikpɔ
ɖa! Mawu fe Alẽvi lae nye ekem!”
37 Nusrɔ̃la eveawo dzo le Yohanes gbɔ dze Yesu yome.
38 Yesu trɔ kɔ kpɔ wo wonɔ eyome eye wòbia wo bena, “Nu ka dim miele?”
Woawo hã ɖo eŋu be, “Nufiala ‘Rabi’ afi kae nye wò nɔfe?”
39 Yesu gblɔ na wo bena, “Miva kpɔe ɖa.” Ale wokplɔe ɖo yi afe si me
wònɔna la me eye wonɔ egbɔ tso ɣetrɔ ga ene me va se ɖe fiẽ hafi trɔ dzo. 40 Ame
siawo dometɔ ɖekae nye Andrea si nye Simɔn Petro nɔvi.
41 Nu gbãtɔ si Andrea wɔ lae nye be edi nɔvia Simɔn eye wògblɔ nɛ be,
“Míekpɔ Mesia la”, si gɔmee nye Kristo la 42 Enumake ekplɔ nɔvia Simɔn va Yesu
gbɔ.
Yesu kpɔe dũ eye wògblɔ be, “Wòe nye Simɔn, Yohanes vi. Woayɔ wò azɔ
be Kefa” Esia gɔmee nye Kpe Gbadza.
Yesu yɔ Filipo kple Nataniel
43 Le ŋufɔke la, Yesu ɖoe be yeayi Galilea, esi wònɔ mɔa dzi yina la edo go Filipo
eye wògblɔ nɛ be, “Va, nàdze yonyeme.” 44 Filipo sia tso Betsaida si nye Andrea
kple Petro wo de.
45 Filipo hã ɖe abla yi ɖadi Nataniel eye wògblɔ nɛ bena, “Nɔvi, mieke ɖe
Mesia, ame si ŋuti woŋlɔ nu tsoe le nyagblɔɖilawo kple Mose fe sea me la ŋu. Eŋkɔe
nye Yesu, eye fofoa nye Yosef si tso Nazaret.”
46 Nataniel do ɣli enumake gblɔ bena, “Nu nyui aɖe ate ŋu ado tso Nazaret
mahã?”
Filipo ɖo eŋu nɛ bena, “Wò ŋutɔ va nàva kpɔe ɖa.”
47 Esi Yesu kpɔ Nataniel wògbɔna egbɔ la egblɔ be, “Israel vi vavã si me
alakpa aɖeke mele o lae nye esi gbɔna.”
48 Nataniel bia Yesu be, “Ale ke nèwɔ nya ame si fomevi menye?” Yesu ɖo
6
eŋu nɛ be, “Mekpɔ wò le gboti ma te xoxoxo hafi Filipo va yɔ wò gɔ̃.”
49 Nataniel gblɔ bena, “Nufiala, wòe nye Mawu Vi la vavã. Woe nye Israel
fe Fia la!”
50 Yesu gabiae bena, “ɖee nèxɔ dzinye se elabena mete ŋu kpɔ wò le gboti
ma tea? Nu gãwo wu esia, aɖe ame si menye afia wò. 51 Èle dzifo kpɔ ge wòaʋu eye
mawudɔlawo anɔ Nye Mesia alo Amegbetɔ Vi la gbɔ vam aganɔ dzifo yim kura gɔ̃.”
Srɔ̃ɖeŋkekenyui le Kana
2 Le ŋkeke etɔ̃a gbe la, wokpe Yesu dada be wòava kpɔ srɔ̃ɖeɖe aɖe tefe le
Kana si le Galilea nutoa me. 2 Wokpe Yesu kple efe nusrɔ̃lawo hã. 3 Esi wɔnawo nɔ
edzi yim la, wain si nom ameawo nɔ la vɔ. Ale Yesu dada va egbɔ va gblɔ nya sia
nɛ.
4 Yesu ɖo eŋu na dadaa be, “Afenɔ, nu ka dim nèle be mawɔ na wò fifia?
Nye ɣeyiɣi meɖo haɖe o.” 5 Gake Yesu dada gblɔ na subɔviawo bena, “Miwɔ nu sia
nu si wòbe miawɔ.”
6 Azɔ tsizɔ ade nɔ tefea. Esiawo Yudatɔwo zãna hena wofe ŋutikɔklɔkɔnuwo
wɔwɔ. Tsi lita blaadre-vɔ-atɔ̃ alo alafa ɖeka wuiatɔ̃ tea ŋu nɔa wo me.
7 Yesu gblɔ na subɔviawo be, “Miku tsi kɔ ɖe zɔwo katã me woayɔ.” Ale
wowɔ nenema.
8 Egagblɔ na wo bena, “Azɔ mikui yi ɖana nuɖuɖudzikpɔla la.” Wowɔ
nenema.
9 Nuɖuɖudzikpɔla la no tsi si trɔ zu wain la fe ɖe, ke menya afi si wòtso o,
7
subɔviawo koe nya. Azɔ eyɔ ŋugbetɔsrɔ̃ la eye wògblɔ nɛ bena,
10 “Wò la èto vovo kura tso ame bubuwo gbɔ elabena zi geɖee la, srɔ̃ɖelawo
na wain nyuitɔ wofe amekpekpewo gbã eye ne ame sia ame noe wosui vɔ la, ekema
wotsɔa manyomanyotɔ vanɛ. Ke wò la, èdzra nyuitɔ ɖo eye nètsɔe vɛ le nuwuwua.”
11 Nukunu si Yesu wɔ le Kana le Galilea lae nye gbãtɔ si wòwɔ hetsɔ ɖe
ŋusẽ si wòxɔ tso dzifo la fia. Esia na be efe nusrɔ̃lawo hã xɔe se be eyae nye Mesia,
ame si lava.
12 Esi srɔ̃ɖeŋkekenyui la wu enu la, Yesu kple dadaa, nɔviawo kple efe
nusrɔ̃lawo dzo yi Kapernaum eye wonɔ afi ma ŋkeke ʋee aɖewo.
Yesu nya nudzralawo do goe le gbedoxɔ me
(Mateo 21:12-13; Marko 11:15-17; Luka 19:45-46)
13 Esi Yudatɔwo fe Ŋutitotoŋkekenyui la ɖo edzi la, Yesu yi Yerusalem. 14 Le afi
sia la, ekpɔ asitsalawo le gbedoxɔ la fe xɔxɔnu wonɔ nyiwo, alẽwo kple akpakpawo
dzram hena vɔsasa. Gaɖɔlilawo hã nɔ tefea nɔ ga ɖɔ lim na amewo. 15 Enumake
Yesu tsɔ ka aɖewo trɔ atam eye wònya wo katã do goe le gbedoxɔ la me, enya
alẽawo kple nyiawo hã do goe, ekaka gaɖɔlilawo fe gawo ɖe anyigba eye wòmu
wofe kplɔ̃wo fu anyi. 16 Azɔ ezɔ yi ame siwo nɔ akpakpawo dzram la gbɔ eye wòɖe
gbe na wo bena, “Mitsɔ nu siawo do goe le afi sia! Migatsɔ Fofonye fe Afe wɔ
asimee o!”
17 Nusrɔ̃lawo ɖo ŋku edzi be mawunya gblɔ be, “Didi vevi aɖe le menye be
mawɔ dɔ akɔ wò afe alo gbedoxɔ la ŋu.”
18 Azɔ Yudatɔwo fe dumemegãwo va Yesu gbɔ va biae bena, “Ŋusẽ kae
8
nèkpɔ bena nànya ameawo do goe? Nenye be èka ɖe edzi be Mawue na ŋusẽ sia ye
la ekema wɔ nukunu aɖe nàtsɔ ɖo kpe edzii na mi.”
19 Yesu ɖo eŋu na wo be, “Enyo, mawɔ nukunu aɖe na mi, eyae nye be,
migbã mawuxɔ sia eye nye la magagbugbɔe atu le ŋkeke etɔ̃ pɛ ko megbe.”
20 Ameawo katã do ɣli be, “Nu ka! Ƒe blaene-vɔ-adee wotsɔ tu gbedoxɔ siae.
Ke wò ya nèbe yeate ŋu atui le ŋkeke etɔ̃ mea?” 21 Ke “gbedoxɔ” si ŋu Yesu nɔ nu
fom le lae nye efe ŋutilã. 22 Esi Yesu tsi tre tso ame kukuwo dome la nusrɔ̃lawo ɖo
ŋku edzi be egblɔ nya sia ɖi. Eye wokpɔe dze sii be nya siwo katã Yesu gblɔ tso
mawunya me la fo nu tso eya ŋutɔ ŋu eye wo katã hã va eme vavã.
Yesu dze si amewo katã
23 Nukunu geɖe siwo Yesu wɔ le Ŋutitotoŋkekea dzi le Yerusalem la na bena ame
geɖe xɔe se be eyae nye Mesia la vavã. 24 Ke Yesu meka ɖe ame siawo fe xɔse dzi
o, elabena edze si amegbetɔwo fe nɔnɔme. 25 Mehiã be ame aɖeke naɖi ɖase nɛ tso
amegbetɔ ŋu o, elabena eya ŋutɔ nya nu si le ame me.
Nikodemo va Yesu gbɔ le adzame
3 Azɔ la ame aɖe si tso Farisitɔwo dome, eye efe ŋkɔe nye Nikodemo la li;
enye Yudatɔwo fe takpekpe gã me nɔla. 2 Eva Yesu gbɔ le zã me eye wògblɔ bena,
“Rabi alo Nufiala, menyae be nufialae nènye tso Mawu gbɔ va. Elabena ame aɖeke
mate ŋu awɔ dzesi wɔnuku siwo nèwɔna o, ne menye Mawue li kplii o.
3 Yesu ɖo eŋu nɛ be, “Esia le eme, gake le nyatefe me, mele egblɔm na wò
bena, ne womegbugbɔ wò dzi o la, màte ŋu ayi mawufiaɖufe la me o.”
9
4 Nikodemo do ɣli gblɔ be, “ɖe nèbe woagadzim akea? Nya sia gɔme ɖe?
Ale ke wɔ ame tsitsi nagatrɔ ayi dadaa fe vidzigolo me be woagadzii ake?”
5 Yesu ɖo eŋu nɛ be, “Nya si dzi mele gbe tem ɖo lae nye be, ne
womegbugbɔ ame aɖe dzi to tsi kple gbɔgbɔ me o la, mate ŋu ayi mawufiaɖufe la
me o. 6 Amegbetɔ ate ŋu adzi ŋutilã ko gake Gbɔgbɔ Kɔkɔe lae naa agbe yeye tso
dzifo. 7 Le esia ta megawɔ nuku na wò bena megblɔ na wò be ale be woagagbugbɔ
wò adzi o. 8 Ya fona yia tefe ɖe sia ɖe si wòlɔ̃, àte ŋu ase eŋkɔ gake màte ŋu agblɔ
afi si wòtso alo afi si wòyina o nenema kee wònɔna na ame sia ame si wodzi to
Gbɔgbɔ la me.
9 Nikodemo gabia Yesu bena, “Nu ka tutu gblɔm nèle? Nyemese wò nyaa
gɔme o.”
10 Yesu ɖo eŋu nɛ bena, “Wò, Israel fe nufiala, mèse nu siawo gɔme oa? 11
Le nyatefe me la, miawo la miefoa nu tso nu siwo mienya, eye mieɖia ɖase tso nu
siwo miekpɔ la ŋu, ke hã la miexɔa miafe ɖaseɖiɖi o. 12 Esi megblɔ nu siwo le edzi
yim le amewo dome le anyigba dzi le afii la na wò gake mèxɔ wo dzi se o ɖe, ale ke
nàwɔ axɔe se ne megblɔ nu siwo le edzi yim le dzifo la na wò? 13 Elabena nye
Mesia alo Amegbetɔ Vi la koe tso dzifo va anyigba dzi eye magatrɔ ayi dzifo.
14 “Abe ale si Mose kɔ akɔblida la ɖe dzi le gbea dzi ene la, nenema ke
woakɔ Amegbetɔvi la ɖe dzii, 15 be ame sia ame si xɔa edzi sena la nakpɔ agbe
mavɔ. 16 Elabena Mawu lɔ̃a xexeame ale gbegbe bena wòtsɔ eya ŋutɔ Via ɖeka hɔ̃ la
na bena, ame sia ame si axɔ edzi ase la, matsrɔ̃ o, ke boŋ akpɔ agbe mavɔ. 17 Mawu
meɖo Via ɖa be woava drɔ̃ ʋɔnu xexeame o, ke boŋ be woaɖe xexeame to eya amea
dzi.
10
18 “Ame siwo xɔ edzi se la womadrɔ̃ ʋɔnu wo o. Ke ame siwo mexɔ edzi se
o la, wodrɔ̃ ʋɔnu wo xoxo, elabena womexɔ Mawu fe Vi ɖeka hɔ̃ la dzi se o. 19 Nu
si ta wodrɔ̃ ʋɔnu wo xoxo lae nye be, Kekeli tso dzifo va xexeame, gake ame siawo
lɔ̃ viviti wu kekeli la, elabena wofe nuwɔnawo vɔ̃ɖi ŋutɔ. 20 Wolé fu Kekeli si tso
dzifo va la elabena wodi vevie bena yewoawɔ nu vɔ̃ le viviti me. Wote ɖa xaa tso
Kekeli la gbɔ, elabena wovɔ̃ be yewofe nu vɔ̃wo adze le gaglãgbe. 21 Gake ame
siwo le nu nyui wɔm la, vaa Kekeli la gbɔ dzidzɔtɔe bena ame sia ame nakpɔe be
yewole Mawu fe lɔlɔnu wɔm.”
Yesu kple Yohanes Mawutsidetanamela
22 Le esia magbe la, Yesu kple fe nusrɔ̃lawo dzo le Yerusalem heyi Yudea afi si
wonɔ ŋkeke ʋee aɖewo hede mawutsi ta na amewo.
23 Ke Yohanes hã le mawutsi dem ta na amewo le Aenon, si te ɖe Salem
ŋuti, elabena tsi sɔ gbɔ ɖe afi ma, eye amewo le vavam enuenu be wòade mawutsi ta
na yewo 24 Esia do ŋgɔ na Yohanes léle de gaxɔ me. 25 Gbe ɖeka la, nyaʋiʋli ɖo
Yohanes fe nusrɔ̃la aɖewo kple Yudatɔwo dome tso Yudatɔwo fe ŋutikɔklɔkɔnu la
ŋu. 26 Esia na be nusrɔ̃lawo va Yohanes gbɔ va gblɔ nɛ be, “Nufiala, ŋutsu si nedo
goe le Yɔdan tɔsisia godo, ame si nèbe eyae nye Mesia la hã le mawutsi dem ta na
amewo, eye ame geɖe le egbɔ yim, le esime wòle be woava mia gbɔ boŋ hafi.”
27 Yohanes ɖo eŋu na wo bena, “Mawu si le dzifo la de dɔ tɔxɛ asi na ame
sia ame. 28 Nye dɔe nye be madzra mɔ ɖo ɖi na ŋutsu sia bena ame sia ame nate ŋu
ayi egbɔ. Miawo ŋutɔwo miaɖo ŋku edzi be megblɔ na mi va yi kɔtee be, menye
nyee nye Mesia la o. Nye ya la, nu si wɔ ge meva la koe nye be mata mɔ na Mesia
11
la. 29 Ele eme be amewo foa zi ɖe nu nyui ɖe sia ɖe ŋu. Nenema ke ŋugbetɔ ayi afi
si ŋugbetɔsrɔ̃ la le, eye afi mae ŋugbetɔsrɔ̃ la xɔlɔ̃wo akpɔ dzidzɔ kplii le. Nyee nye
ŋugbetɔsrɔ̃ la xɔlɔ̃, eya ta dzidzɔ yɔ menye ɖe efe dzidzedzekpɔkpɔ ŋuti. 30 Ele be
eya amea natsi ɖe edzi gbeawotsyogbe. Ke nye la, mayi to.
Ame si ɖi tso dzifo va
31 “Ame sia la, dzifoe wòtso eye ede ŋgɔ wu amewo katã. Nye la, anyigba dzie
metso eye nye nunya kple nugɔmesese mate ŋu akɔ wu anyigbadzitɔwo tɔ o. 32 Eɖia
ɖase le nu si wokpɔ kple nu si wose la ŋuti, gake ame ʋee aɖewo koe xɔa efe
ɖaseɖiɖiwo dzi sena. 33 Ame si xɔ edzi se la ɖi ɖase be Mawue nye anukwaretɔ 34
Elabena ame si Mawu ɖo ɖa gblɔa Mawu fe nyawo, elabena Mawu na Gbɔgbɔ lae le
agbɔsɔsɔ me. 35 Fofo la lɔ̃a via sia ale gbegbe be etsɔ nu sia nu de efe asime. 36
Ame sia ame si xɔ Mawu fe Vi sia dzi se la akpɔ agbe mavɔ. Ke ame siwo meɖoa
toe o, eye womexɔa edzi sena o la, makpɔ agbe mavɔ la o, ke boŋ Mawu fe dziku
anɔ wo dzi ɖaa.”
Yesu fe dzeɖoɖo kple Samaria nyɔnu la
4 Farisitɔwo se be Yesu le nusrɔ̃lawo kpɔm fũ eye wole mawutsi dem ta na
amewo tsɔ wu Yohanes, 2 togbɔ be menye eya ŋutɔ le mawutsi dem ta na amewo o
ke boŋ efe nusrɔ̃lawoe. 3 Esi Yesu se nya sia la, edzo le Yudea, hetrɔ yi Galilea
nutowo me.
4 Enɔ na Yesu be woato Samaria nutowo me hafi ayi Galilea. 5 Le ŋdɔ ga
wuieve me lɔfo la, eva ɖo Samariatɔwo fe du aɖe si woyɔna be Sikar la fe gbɔto.
12
6 Yakɔb fe vudo la le afi sia. Vudo sia le anyigba si Yakɔb tsɔ na via Yosef la dzi.
Le mɔ legbe si wòzɔ le ŋdɔ sesẽ nu kple ɖeɖiteameŋu ta la, Yesu bɔbɔ nɔ vudoa gbɔ
be yeadzudzɔ.
7 Etefe medidi o, Samaria nyɔnu aɖe va be yeaku tsi, ale Yesu biae be nena
tsi vi aɖe ye yeano. 8 Yesu ɖeka koe nɔ tefea le ɣeyiɣi sia me elabena efe nusrɔ̃lawo
dzo yi kɔfea me nuɖuɖu fle ge. 9 Ewɔ nuku na Samaria nyɔnua ŋutɔ be Yesu si nye
Yudatɔ la bia nu ye Samariatɔ. Le nyatefe me la, Yudatɔwo mefoa nu kple
Samariatɔwo o. Le esia ta Samaria nyɔnua gblɔ na Yesu bena, “Ale ke wò Yudatɔ,
nèle tsi biam nye Samaria nyɔnu be yeano?”
10 Yesu ɖo eŋu nɛ be, “Ne ɖe nènya ame si fomevi menye kple nunana xɔasi
si Mawu ɖo ɖi na wò la, anye ne àbiam be mana agbetsi la fe ɖe ye.”
11 Nyɔnua ɖo eŋu nɛ be, “Vudo sia goglo ŋutɔ eye tɔkpo kple ka mele asiwò
be nàtsɔ aku tsii le eme o. Afi ka nèle agbetsia kpɔ ge le? 12 Hekpe ɖe esia ŋu la,
woe de ŋgɔ wu mia tɔgbuitɔgbui Yakɔb mahã? Ale ke wɔ wò nàte ŋu ana tsi si nyo
wu tsi si eya kple viawo kpakple efe nyiwo no va yi?”
13 Yesu ɖo eŋu nɛ be, “Ne amewo no tsi sia fe ɖe la, tsikɔ gawua wo. 14
Gake tsi si mana wò la, azu agbetsi anɔ dzidzim le mewò, ana be tsikɔ magawu wo
o, ke boŋ ahe agbe mavɔ vɛ na wò.”
15 Nyɔnu la gblɔ na Yesu bena, “Afetɔ, meɖe kuku, na tsi sia fe ɖem! Ekema
nyemagazɔ azɔli tso keke dua me ke ava nɔ tsi kum le afi sia gbe sia gbe o.”
16 Ke Yesu gblɔ nɛ be, “Heyi nàyɔ srɔ̃wo vɛ.”
17 Nyɔnua ɖo eŋu nɛ be, “Srɔ̃ mele asinye o” Yesu gblɔ nɛ be, “Èto nyatefe
esi nègblɔ be srɔ̃ mele asiwò o.” 18 Elabena nèɖe ŋutsu atɔ̃ kpɔ, eye ame si gbɔ nèle
13
fifia hã la menye srɔ̃wò wònye o, èto nyatefe le nya sia me.”
19 Egblɔ na Yesu be, “Afetɔ, mexɔe se be nyagblɔɖilae nènye. 20 Nu ka tae
mi Yudatɔwo mienɔa gbɔgblɔm godoo be Yerusalem kokokoe wòle be woasubɔ
Mawu le evɔ mí Samariatɔwo hã miebe, ale be woasubɔ Mawu le to sia dzi elabena
afi siae mía tɔgbuiwo subɔe le?”
21 Yesu gblɔ nɛ bena, “Nyɔnu, xɔm se be ɣeyiɣi gbɔna eye womagasubɔ
Fofo la le to sia dzi alo Jerusalem o. 22 Mi Samariatɔwo la miesubɔa nu si mienya o,
ke míawo la míesubɔa nu si míenya, elabena xɔxɔ la tso Yudatɔwo gbɔ. 23 Gake
ɣeyiɣi aɖe gbɔna, eye wòde azɔ be nyatefe subɔsubɔwɔlawo woasubɔ Fofo la le
gbɔgbɔ kple nyatefe me, elabena Fofo la dia subɔla siawo tɔgbi 24 Mawue nye
Gbɔgbɔ eye ame siwo le esubɔm la, ele be woasubɔe le gbɔgbɔ kple nyatefe me.”
25 Nyɔnua ɖo eŋu nɛ be, “Nye la, menyae bena Mesia alo Kristo la le vava
ge eye ne eva la aɖe nu sia nu gɔme na mí.”
26 Yesu gblɔ nɛ be, “Nyee nye Mesia la.”
Nusrɔ̃lawo gbɔ tso Samaria dua me
27 Esi wògblɔ nya sia vɔ tete ko la efe nusrɔ̃lawo va do. Ewɔ nuku na nusrɔ̃lawo
ŋutɔ bena Yesu nɔ dze ɖom kple nyɔnu aɖe gake wo dometɔ aɖeke mebia nu si ta
wòle nu fom kple nyɔnua alo nu si me dzrom wonɔ la o.
28 Nyɔnu la gblẽ efe tsize la ɖe vudoa to eye wòtrɔ yi dua me hegblɔ na ame
siwo wòkpɔ la be, 29 “Miva kpɔ ŋutsu aɖe si gblɔ nu siwo katã mewɔ kpɔ la nam
ɖa. ɖe manye ame siae nye Kristo la oa?” 30 Ale ame geɖewo fũ tso dua me va
bena yewoakpɔ amea ɖa.
14
31 Esi nuɖuɖua sɔ gbe la, nusrɔ̃lawo ɖe kuku na Yesu be wòaɖu nu. 32 Ke
Yesu gblɔ na wo bena, “Nyemaɖu nu o, elabena nuɖuɖu aɖe le asinye esi ŋu miawo
mienya nu le o.”
33 Ke nusrɔ̃lawo bia le wo nɔewo dome be, “Ame kae tsɔ nuɖuɖua vɛ nɛ?”
34 Yesu ɖe eme na wo bena, “Nye nuɖuɖue nye be mawɔ Mawu, ame si ɖom
ɖa la fe lɔlɔ̃nu eye mawu dɔ si wodɔm la nu. 35 Menye miawoe nɔa gbɔgblɔm be
esusɔ ɣleti ene ne nuŋeɣi naɖo oa? Miwu miafe ŋkuwo dzi, ne miakpɔ agblewo dzi
ɖa, nukuawo tsi eye wole klalo na ŋeŋe xoxo. 36 Nuŋelawo axɔ fetu nyuiwo eye
woakplɔ ame geɖewo va agbe mavɔ mee. Nufãlawo kple nuŋelawo siaa akpɔ dzidzɔ
geɖe. 37 Enye nyatefe be ame aɖee doa nu hafi ame aɖe va ŋena. 38 Nye la medɔ mi
be miayi aɖaŋe nu le afi si miefã nu ɖo o, ame bubuwoe fã nua hafi miawo mieyi
ɖaŋe wo.”
Samariatɔ geɖewo xɔ Yesu dzi se
39 Esi Samaria nyɔnua gblɔ na wo detɔwo be Yesu gblɔ nu sia nu si yewɔ kpɔ la na
ye la, ame geɖe ŋutɔ le dua me xɔe se be Yesue nye Mesia la. 40 Azɔ esi
Samariatɔwo va egbɔ la woɖe kuku nɛ be wòanɔ yewo gbɔ, eye wònɔ wo gbɔ ŋkeke
eve 41 Le efe nyawo ta la ame geɖe wu xɔ edzi se. 42 Ale wova gblɔ na nyɔnu si do
goe gbã le vudoa to be, “Azɔ la, miawo hã miexɔ edzi se elabena míawo ŋutɔ hã
miese nya geɖewo tso efe nume, ke menye le wò ɖaseɖiɖi ɖeɖe ko ta o. Le nyatefe
me la, ame siae nye xexeame fe ɖela vavã.”
15
Yesu yɔ dɔ Kapernaum ʋafia la fe viŋutsu
(Mateo 8:5-13; Luka 7:1-10)
43 Le ŋkeke eve megbe la edzo yi Galilea. 44 Elabena Yesu ŋutɔ gblɔe ɖi xoxo be,
nyagblɔɖila aɖeke mekpɔa bubu le eya ŋutɔ de o. 45 Gake esi wòyi Galilea la,
Galileatɔwo xɔe alɔ eve, elabena ewɔ nukunu geɖewo wokpɔ le Yerusalem esi woyi
ɖaɖu ŋutitotoŋkeke nyui la le afi ma.
46 Yesu gava Kana le Galilea afi si wòtrɔ tsi wòzu wain le. Afi mae wòdo go
fiaŋutime aɖe le, ŋutsu sia vi le dɔ lém le Kapernaum. 47 Esi wòse be Yesu tso
Yudea va ɖo Galilea la, eyi egbɔ heɖe kuku nɛ be wòava yɔ dɔ ye viŋutsuvi si ɖo
kudo nu la na ye.
48 Yesu biae bena, “Ke mia dometɔ aɖeke maxɔ dzinye ase o, negbe ɖe ko
mewɔ nukunu geɖewo hafia?”
49 Aʋafia la ɖe kuku nɛ be, “Afetɔ, meɖe kuku, va míyi kaba hafi vinyea
naku?”
50 Ke Yesu gblɔ nɛ be, “Trɔ nàyi afe elabena viwò la fe lãme sẽ.” Aʋafia la
xɔ Yesu dzi se eye wòtrɔ hedze afemɔ dzi. 51 Esi wònɔ mɔa dzi yina la, efe dɔla
aɖewo va kpee hegblɔ nɛ be, via fe lãme sẽ. 52 Aʋafia la bia wo be woagblɔ gafofo
si me tututu ŋutsuvi la fe lãme sẽ la na ye. Woɖo eŋu nɛ bena, “Etsɔ, anɔ abe ŋdɔ ga
ɖeka me ene la, asrã sesẽ la dzo ɖa le edzi kpata.” 53 Aʋafia la ɖo ŋku edzi be
gafofo ma me tututue Yesu gblɔ na ye be, “Viwò la fe lãme sẽ.” Ale aʋafia sia kple
efe afemetɔwo katã xɔe se be Yesue nye Mesia la vavã
54 Esia nye Yesu fe nukunu evelia si wòwɔ esi wòtso Yudea va Galilea.
16
Yesu fe dɔyɔyɔ amewo le taa la to
5 Le nu siawo megbe la, Yesu yi Yerusalem le Yudatɔwo fe ŋkekenyui aɖe dzi.
2 Taa aɖe nɔ dua fe agbo si woyɔna be Alẽgbo la gbɔ. Woyɔa taa sia le Hebrigbe me
be Betesda Taa. Wowɔ agbadɔ atɔ̃ fo xlãe. 3 Lametututɔwo, bunɔwo, ŋkuagbãtɔwo,
titilélawo kple dɔ vovovo lélawo va nɔa agbadɔawo te, le taa la to, henɔa tsia me
bublu lalam 4 Elabena edziedzi la, mawudɔla aɖe ɖina ɖe tsi la me heblunɛ, eye dɔnɔ
si ge ɖe tsia me gbã le ebublu vɔ megbe la, fe dɔ si lém wònɔ la vɔna nɛ.
5 Ame aɖe hã nɔ tefea si nɔ dɔ lém fe blaetɔ̃-vɔ-enyi sɔŋ. 6 Esi Yesu kpɔe eye
wòkpɔe dze sii be ele dɔa lém etefe didi la ebiae be, “Èdi be wò lãme nasẽa?”
7 Dɔnɔa ɖo eŋu nɛ be, “Ẽ, gake ame aɖeke mele asinye si akɔm ada ɖe tsia
me nenye be wova blui o. Ne medze agbagba be mage ɖe eme ko la, ame bubu doa
ŋgɔ gena ɖe eme xoxo.”
8 Yesu gblɔ nɛ bena, “Tsi tre, nàŋlɔ wò aba ne nàyi afeme!” 9 Dɔnɔa fe lãme
sẽ enumake ale wòŋlɔ efe aba la hede asi zɔzɔ me.
Sabat ŋkekea dzie Yesu wɔ nukunu sia le. 10 Le esia ta la Yudatɔwo fe
dumemegãwo kpɔ dziku ɖe eŋu. Wogblɔ na ame si ŋu woda gbe le be, “Egbee nye
Sabat, eya ta mèkpɔ mɔ awɔ dɔ aɖeke o. Mɔɖeɖe hã meli be nalé aba ɖe asi anɔ
yiyim o!”
11 Ŋutsua ɖo eŋu na wo be, “Ame si da gbe le ŋunye lae na mɔm.”
12 Wobiae be, “Ame kae nye ame ma si ɖe mɔ na wò be nàwɔ esia?”
13 Amea menya ame si Yesu nye o, evɔ Yesu hã bu ɖe ameha la dome xoxo.
14 Emegbe la Yesu va ke ɖe eŋu le gbedoxɔ la me eye wògblɔ nɛ bena, “Azɔ la, wò
17
lãme sẽ eya ta mègawɔ nu vɔ̃ azɔ o, ne menye nenema o la, nu si adzɔ ɖe dziwò
emegbe la, avɔ̃ɖi wu gbãtɔ.”
Agbe to Via me
15 Ke ŋutsua yi ɖadi Yudatɔwo fe amegãwo eye wògblɔ na wo bena Yesue nye ame
si da gbe le ye ŋu.
16 Le esia ta la, Yudatɔwo ti Yesu yome vevie be eda le Sabat fe sea dzi. 17
Ke Yesu gblɔ na wo bena, “Fofonye le dɔ nyui wɔwɔ dzi ɖaa va se ɖe fifi ale nye hã
mele efe afɔtefe tom.”
Efe nya siawo gade ada mo na Yudatɔwo fe nunɔlawo ale wodi kokoko be
yewoawui. Hekpe ɖe esia ŋu la, wogblɔ be eyɔ Mawu be eyae nye ye Fofo, ale be
wòtsɔ eɖokui sɔ kple Mawu.
Vi la fe ŋusẽ
19 Yesu ɖo eŋu na wo bena, “Vi la mate ŋu awɔ naneke le eya ŋutɔ ɖokui si o, nu si
wòwɔna lae nye nu si wòkpɔ Fofoa wòle wɔwɔm. 20 Elabena Fofo la lɔ̃a Via be
wòawɔ nukunu gawo wu esi miekpɔ va yi. 21 Via afɔ ame kuku siwo dze eŋgɔ la ɖe
tsitre abe ale si Fofo la wɔnɛ ene. 22 Fofo la tsɔ ʋɔnudɔdrɔ̃ katã gblẽ ɖe Via sime 23
be amewo katã nade bubu eŋu abe ale si wodea bubu Fofo la ŋui ene. Gake ne
miegbe bena yewomade bubu Mawu Vi si wòɖo ɖe mi la ŋu o la, efia be miele bubu
dem Fofo la hã ŋu o.
24 “Mele egblɔm na mi kple kakaɖedzi be, ame sia ame si sea nye nyawo,
eye wòxɔ Mawu si ɖom ɖa la dzi se la, akpɔ agbe mavɔ, ale be womadrɔ̃ ʋɔnui o,
18
elabena eto ku me yi agbe mavɔ la me xoxo. 25 Megale gbe tem ɖe edzi na mi bena
ɣeyiɣi aɖe gbɔna, eva ɖo gɔ̃ hã xoxo, esime ame kukuwo gɔ̃ hã ase nye gbe, ẽ,
woase nye Mawu Vi la fe gbe, eye ame siwo awɔ ɖe edzi la akpɔ agbe mavɔ. 26 Abe
ale si agbe le Fofo la ŋutɔ me ene la, nenema kee wòna be agbe nanɔ Via hã me, 27
ale be Vi la nadrɔ̃ ʋɔnu amegbetɔwo katã le wofe nu vɔ̃wo ta elabena eyae nye
Mesia alo Amegbetɔvi la. 28 Megawɔ nuku na mi o. Le nyatefe me la, ɣeyiɣi aɖe li
gbɔna; esi ame kuku siwo le yɔdowo me hã ase Mawu Vi la fe gbe, 29 eye woatsi
tre ado go tso yɔdoawo me. Ana ame siwo wɔ nu nyuiwo la nayi agbe mavɔ la me,
ke adrɔ̃ ʋɔnu ame vlo siwo kpɔ dzidzɔ le vɔ̃wɔwɔ ŋuti.
30 “Nye la medrɔ̃a ʋɔnu abe ale si Fofo la di tso asinye ene. Nyemedrɔ̃a ʋɔnu
ame aɖeke hã o, negbe ne Fofo la di tso asinye ko. Hekpe ɖe esia ŋu la, medrɔ̃a ʋɔnu
le dzɔdzɔenyenye nu eye ame ŋkumekpɔkpɔ mele eme o, elabena medrɔ̃a ʋɔnu ɖe
Mawu si dɔm ɖa la fe didi nu. Nye la nyemewɔa nye lɔlɔ̃nu le ʋɔnudɔdrɔ̃ me o, Fofo
la fe lɔlɔ̃nu ko mewɔna.
Yesu fe ɖasefowo
31 “Ne meɖi ɖase le ɖokuinye ŋu la, amewo mexɔnɛ sena o. 32 Ame bubu aɖe li si
le ɖase ɖim tso ŋutinye eye menya be efe ɖaseɖiɖi tso ŋutinye le etefe.
33 “Miawo la miedɔ amewo ɖe Yohanes gbɔ, eye woɖi ɖase ɖo kpe nyatefe
la dzi. 34 Gake mana mianya bena, ɖase detotɔ katã wu si woɖi tso ŋunye metso
amegbetɔ aɖeke gbɔ o. Togbɔ be mefo nu na mi tso Yohanes fe ɖaseɖiɖi ŋuti hã la,
ɖe mewɔ esia be miaxɔ dzinye ase ale be miakpɔ ɖeɖe. 35 Yohanes zu kekeli klẽ na
mi ɣeyiɣi kpui aɖe ale be miekpɔ dzidzɔ le kekelia ŋuti elabena, efe keklẽ la ɖe vi na
19
mi. 36 Ke nye la, ɖasefo si kɔ wu Yohanes la le asinye. Esiae nye be, mewɔ nukunu
geɖe siwo nye dɔ siwo Fofo la tsɔ de asi nam. Woawoe fia be Fofo lae dɔm vavã. 37
Fofo la ŋutɔ ɖi ɖase le ŋunye togbɔ be miekpɔe kpɔ alo mefo nu na mi kpɔ o hã. 38
Ke, togbɔ be Fofo la le ɖase ɖim na mi hã la, miegbe be yewoamaɖo toe o, elabena,
miegbe be yewomaxɔ nye, ame si wòdɔ ɖa kple efe agbenya la dzi ase o.
39 “Miedzroa mawunya me tsitotsito elabena miexɔ se bena miekpɔa agbe
mavɔ le eme. Evɔ mawunya bliboa katã la, dzinyee wotui ɖo. 40 Gake miegbe gbidii
bena yewomava gbɔnye ale be mana agbe mavɔ sia mi o.
41 “Nyemexɔa kafukafu tsɔ amewo gbɔ o. 42 Ke menya mi, eye menyae be
Mawu fe lɔlɔ̃ mele mia me o. 43 Menya esia elabena nye la meva le fofonye fe ŋkɔ
me gake miegbe gbidii be yewomaxɔm o, ke esi ɖokuitɔdilawo va le woawo ŋutɔwo
fe ŋkɔ me la, miexɔ wo alɔ eve. 44 Mewɔ nuku nam bena miegbe bena yewomaxɔ
dzinye ase o. Elabena miedea bubu mia nɔewo ŋu kple dzidzɔ gake mietsɔ ɖeke le
eme na bubu si Mawu ɖeka hɔ̃ ha de mia ŋu o!
45 “Menye nyee le mia nu tso ge na Fofo la tso nu siawo ŋuti o, ke boŋ Mose
ame si fe sewo dzi mietsɔ miafe mɔkpɔkpɔwo katã da ɖo bena ele mia kplɔ ge ayi ɖe
dzifoe la, eyae le mia nu tso ge. 46 Miawo la miegbe bena yewomaxɔ Mose dzi ase
o, anye ne miexɔ nye hã dzinye se. Elabena Mose ŋlɔ nu tso ŋunye gake miexɔ edzi
se o. Le esia ta miexɔ nye hã dzinye se o. 47 Esi miexɔ Mose fe ŋɔŋlɔwo dzi se o ta
la, miexɔ nye hã dzinye se o.”
20
Yesu nyi ame akpe atɔ̃
(Mateo 14:13-21; Marko 6:30-44; Luke 9:10-17)
6 Le esiawo megbe la, Yesu tso Galilea fu si woyɔna hã be Tiberia fu la yi
egodo. 2 Ameha gã aɖe nɔ eyome elabena wokpɔ nukunu siwo wòwɔ heda gbe le
dɔnɔwo ŋu. 3 Yesu lia togbɛ aɖe eye eya kple efe nusrɔ̃lawo nɔ anyi ɖe afi ma. 4
Yudatɔwo fe Ŋutitotoŋkekenyuie la hã te tu afe le ɣemaɣi me.
5 Esi Yesu fɔ ta dzi la, ekpɔ ameha gã aɖe gbɔna ɖe egbɔ, etrɔ ɖe Filipo ŋu
biae bena, “Filipo, afi kae míakpɔ nuɖuɖu le afle na ame gbogbo siawo?” 6 Yesu
gblɔ esia bena yeatsɔ ado Filipo fe xɔse akpɔ elabena eya ŋutɔ nya nu si wɔ ge
wòala.
7 Filipo ɖo eŋu nɛ be, “Míahiã ga home gã aɖe ŋutɔ ne míete kpɔ be míafle
nuɖuɖu na ame siawo katã!”
8 Efe nusrɔ̃lawo dometɔ ɖeka, Andrea, Simɔn Petro nɔvi, gblɔ nɛ bena, 9
“Ŋutsuvi aɖe le afii si si abolo atɔ̃ kple tɔmelã memee eve le, gake nu ka esia ate ŋu
awɔ le ameha gã sia ŋuti?”
10 Yesu gblɔ na nusrɔ̃lawo be, “Mina ame sia ame nanɔ anyi.” Ale ame siwo
fe xexlẽme anɔ akpe atɔ̃ la nɔ anyi ɖe gbe dama le dzi. 11 Yesu tsɔ aboloawo eye
wòdo gbe ɖa heda akpe ɖe wo ta. Emegbe la etsɔe na efe nusrɔ̃lawo be woama na
ameawo. Edo gbe ɖa ɖe tɔmelã memee eveawo hã ta eye wòtsɔe na ameawo. Ale
ame sia ame ɖu nu ɖi fo nyuie.
12 Yesu gblɔ na nusrɔ̃lawo bena, “Azɔ, mifo abolo wuwluiawo katã nu fu
bena womagazu vlo o.” 13 Wofo abolo wuwluiawo katã nu fu wòyɔ kusi wuieve
sɔŋ.
21
14 Esi ameawo kpɔ nukunu gã si Yesu wɔ la, wodo ɣli gblɔ bena, “Le
nyatefe me la ame siae nye Nyagblɔɖila si míele mɔ kpɔm na!”
15 Yesu kpɔe dze sii bena ameawo nɔ didim be yewoalé ye aɖo fia sesẽtɔe
eya ta ewɔ dzaa galia togbɛ la eye wòdzo le wo gbɔ.
Yesu zɔ fu dzi
(Mateo 14:22-27; Marko 6:45-52)
16 Le fiẽme la, nusrɔ̃lawo yi futa ɖanɔ elalam le afi ma. 17 Zã do vɔ keŋ, gake Yesu
medo ta ɖa o. eya ta nusrɔ̃lawo ge ɖe ʋu aɖe me eye wokui ɖo ta Kapernaum 18 Ya
sesẽ aɖe de asi fofo me eye fu la dze agbo. 19 Esi woku ʋua abe kilometa atɔ̃ alo ade
ko ene la, wokpɔ Yesu wòle tetem ɖe ʋua ŋuti, enɔ zɔzɔm le tsia dzi, ke nusrɔ̃lawo
vɔ̃ ŋutɔ. 20 Gake edo ɣli yɔ wo eye wògblɔ na wo bena, womegavɔ̃ o. 21 Esi wonya
be Yesue la, wokɔe de ʋua me eye enumake ʋua de tɔkɔ afi si yim wonɔ.
Yesue nye agbebolo la
22 Le ŋufɔke la ameha la le tsitre ɖe fu la fe go keme dzi, eye wokpɔ bena ʋu bubu
aɖeke megale afi ma o, negbe ɖeka ko, wokpɔ hã be Yesu meɖo ʋua kple efe
nusrɔ̃lawo o, ke boŋ woawo ɖeɖe koe yi. 23 Tete ʋu bubu aɖewo hã tso Tiberia va
ɖo afi si ameawo ɖu abolo si Afetɔ la yra kple akpedada le. 24 eya ta ameawo nɔ
ŋku lém ɖe wo me nɔ Yesu dim. Ke esi womekpɔ Yesu alo efe nusrɔ̃lawo le ʋuawo
dometɔ aɖeke me o la, woɖo ʋuawo heyi Kapernaum be yewoaɖadii.
25 Esi woɖo Kapernaum la, wokpɔ Yesu eye wobiae be, “Nufiala, ale ke
nèwɔ hafi va do ɖe afi sia?” 26 Yesu ɖo eŋu na wo bena, “Le nyatefe me la, miele
22
diyem, menye kple susu be miexɔ dzinye se ta o, ke boŋ le nuɖuɖu si mena mi nyitsɔ
la ta. 27 Nuɖuɖu tea ŋu gblẽna, eya ta migatsi dzi ɖe nu siwo gblẽna la ŋu akpa o.
Ke boŋ mitsɔ miafe ŋusẽ katã ti agbe mavɔ si Nye, Mesia alo Amegbetɔ Vi mana mi
la yome. Elabena esia tae Mawu Fofo la ɖom ɖe xexeame.”
28 Ameawo biae be, “Nu ka tututue míawɔ be wòadze Mawu ŋu?”
29 Yesu gblɔ na wo be, “Enye Mawu fe didi be miaxɔ ame si wòɖo ɖe mi la
dzi ase.”
30 Tete ameawo biae be, “Nukunu ka nàwɔ míakpɔ be míaxɔ dziwò ase? Nu
ka nàwɔ? 31 Mía fofowo ɖu mana le gbea dzi abe ale si woŋlɔe ɖi ene be, “Ena
abolo wo tso dzifo be woaɖu.”
32 Yesu ɖo eŋu na wo be, “Fofonyee na aboloa wo, menye Mosee na wo o.
Eya ta azɔ la ele Abolo vavãtɔ nam mi tso dzifo. 33 Abolo vavãtɔ siae nye
Amegbetɔ, si Mawu ɖo ɖa tso dzifo, eye ame sia na agbe xexeame katã.”
34 Ameawo gagblɔ bena, “Afetɔ, na abolo vavã sia mí gbe sia gbe.”
35 Yesu ɖo eŋu na wo bena, “Nyee nye abolo vavã si naa agbe amewo. Ame
sia ame si ava gbɔnye la, dɔ magawui akpɔ o, eye ame si xɔ dzinye se la, tsikɔ hã
magawui gbeɖegbeɖe o. 36 Gake nu si le fu ɖem na mi, abe ale si megblɔ do ŋgɔe
ene lae nye bena, togbɔ be miekpɔm hã la, miexɔ dzinye se o. 37 Ke ame siwo Fofo
la tsɔ nam la ava gbɔnye eye nyemagbe wo xɔxɔ gbeɖe o. 38 Elabena ɖe metso dzifo
va bena mawɔ Mawu si dɔm ɖa la fe lɔlɔ̃nu ke menye nye ŋutɔ nye lɔlɔ̃nu o. 39
Mawu fe didie nye bena, nyemabu ame siwo wotsɔ nam la fe ɖeke o, ke boŋ be
makplɔ wo va agbe mavɔ la mee le Nuwuwuŋkekea dzi. 40 Enye Fofo la fe didi
vevie hã be, ame sia ame si kpɔ Via eye woxɔ edzi se la, nakpɔ agbe mavɔ eye
23
mafɔe ɖe tsitre le Nuwuwu ŋkekea dzi.”
41 Azɔ Yudatɔwo de asi liʋiliʋῖlilῖ me le eŋu le ale si wògblɔ be yee nye
abolo si tso dzifo va la ta.
42 Wodo ɣli hoo be, “Nu ka! Menye ame siae nye Yesu, Yosef vi la oa?
Mienya fofoa kple dadaa ɖe! Ke nu ka koŋ gblɔm wòle fifia? ɖe wòle gbɔgblɔm be
dzifoe yetso va?”
43 Yesu ɖo eŋu na wo bena, “Migalῖ liʋiliʋῖ be megblɔ nya sia ta o. 44
Elabena ame aɖeke mate ŋu ava gbɔnye o, negbe Fofo si dɔm ɖa lae hee ɖe ŋunye,
eye le Nuwuwuŋkekea dzi la, mana ame siawo katã fomevi natsi tre. 45 Abe ale si
woŋlɔe ɖe mawunya mee ene la, ‘Woafia nu wo katã tso Mawu ŋuti.’ Ame siwo katã
Fofo la fo nu na, eye wosrɔ̃ nyatefe la le egbɔ la, ava gbɔnye. 46 Menye ɖe mele
gbɔgblɔm be ame aɖeke kpɔ Mawu kpɔ ŋkume kple ŋkume o, elabena Nye, ame si
tso Fofo la gbɔ la, koe kpɔe kpɔ.
47 “Mele egblɔ na mi nyatefetɔe be, ame sia ame si xɔ dzinye se la, agbe
mavɔ le esi xoxo! 48 Nyee nye agbebolo la! 49 Togbɔ be mia fofowo ɖu mana si
wona wo tso dzifo hã la wo katã woku. 50 Ke esiae nye abolo si ɖi tso dzifo va, esi
ame aɖu eye maku o. 51 Nyee nye agbebolo si ɖi tso dzifo va. Ne ame aɖe ɖu abolo
sia la, anɔ agbe tegbee. Abolo siae nye nye ŋutilã si matsɔ ana ɖe xexeame fe agbe
ta.
52 Azɔ ʋiʋli gaɖo Yudatɔwo dome tso nya si tututu gblɔm Yesu nɔ la ŋuti.
Wobia wo nɔewo be, “Ale ke ŋutsu sia awɔ atsɔ efe ŋutilã ana mi be miaɖu?”
53 Yesu gaɖo eŋu na wo bena, “Mele gbe tem ɖe edzi na mi nyatefetɔe bena,
ne ame aɖe meɖu Mesia alo amegbetɔ Vi la fe ŋutilã eye wòno efe ʋu o la, agbe
24
mavɔ la mate ŋu anɔ eme o. 54 Ke ame si ɖu nye ŋutilã eye wòno nye ʋu la, agbe
mavɔ la le esi xoxo, eye eyae nye ame si mafɔ ɖe tsitre le Nuwuwuŋkekea dzi. 55
Elabena nye ŋutilãe nye nuɖuɖu vavã la eye nye ʋue nye nunono vavã la. 56 Ame
sia ame si ɖua nye ŋutilã eye wònoa nye ʋu lae, nye ame si le menye eye nye hã
mele eme. 57 Nye la mele agbe, elabena Fofo gbagbe si dɔm ɖa la na ŋusẽm, eye
nenema ke ame siwo ɖua nye ŋutilã la, anɔ agbe elabena mena agbe wo. 58 Nyee
nye Abolo vavã si tso dzifo va, ame sia ame si aɖu Abolo sia fe ɖe la anɔ agbe tso
mavɔ me yi mavɔ me, eye maku abe ale si mia fofowo ku togbɔ be woɖu abolo si
tso dzifo la hã ene o.” 59 Yesu gblɔ nya siawo katã le esime wònɔ nu fiam le
Yudatɔwo fe fufofe le Kapernaum.
Nya la nye gbɔgbɔ kple agbe
60 Efe nusrɔ̃lawo ŋutɔ gɔ̃ hã gblɔ bena, “Nyatefe, Afetɔ fe nya siawo gɔmesese sesẽ
ŋutɔ. Ame kae ate ŋu ase wo gɔme?”
61 Yesu kpɔe dze sii be yefe nusrɔ̃lawo le luʋiliʋῖ lῖm, eya ta ebia wo bena,
“ɖe nye nyawo ɖia mia nua? 62 Ne ele alea ɖe, ale ke miabu nenye be miekpɔ nye
Mesia, alo Amegbetɔ Vi la, metrɔ yina dzifo ake? 63 Gbɔgbɔ Kɔkɔe la koe naa agbe
mavɔ. Wɔna aɖeke mele ŋutilã la ya ŋu o. Nya siwo megblɔ na mi la Gbɔgbɔ la kple
agbe la le wo me. 64 Gake va se ɖe fifia la mia dometɔ aɖewo mexɔ dzinye se o.”
Ke Yesu nya ame siwo mexɔ edzi se o kple ame si le ede ge asi la tso gɔmedzedzea
me ke.
65 Yesu gblɔ mlɔeba be, “Nya si megblɔ va yi lae nye nu si mewɔnɛ esi
megblɔ be ame aɖeke mate ŋu ava gbɔnye o, negbe Fofo la ŋutɔe hee ɖe ŋunye.”
25
66 Esi wògblɔ nya siawo vɔ la, efe nusrɔ̃la geɖewo trɔ dzo le egbɔ hegblẽe ɖi.
67 Yesu trɔ ɖe nusrɔ̃la wuieveawo ŋu eye wòbia wo bena, “Miawo hã miedi
be yewoadzoa?”
68 Simɔn Petro ɖo eŋu nɛ be, “Afetɔ, ame ka gbɔe míadzo ayi? Wò ko sie
agbe mavɔ nya la le. 69 Míexɔe se eye mienyae bena wòe nye Mawu fe Vi Kɔkɔe
la.”
70 Yesu trɔ gblɔ nɛ be, “Mi ame wuievee metia, gake ame ɖeke le mia dome
si nye Abosam!” 71 Yesu gblɔ nya sia tso Yuda, Simɔn Iskariɔt vi, ame si nye ame
wuieveawo dometɔ ɖeka, eye wònye ame si atsɔe ade asi na efe futɔwo la ŋu.
Yesu nɔviŋutsuwo fe dzimaxɔse
7 Emegbe la, Yesu trɔ yi Galilea nutome, henɔ tsatsam le kɔfewo me. Medi
bena yeaɖo Yudea ya kura o, elabena Yudatɔwo nɔ nugbe ɖom ɖe eŋu le afi ma be
yewoawui. 2 Azɔ Yudatɔwo fe ŋkekenyui vevi aɖe ɖo edzi. Woyɔa ŋkeke sia be
Agbadɔmeŋkekenyui. 3 Esi ŋkekea te tu afe ta la, Yesu nɔviŋutsuwo va foe ɖe enu
be neyi Yudea ne wòaɖu ŋkekenyuia le afi ma.
Nɔviawo gblɔ nɛ be, “Míedi be nayi Yudea elabena amewo le afi ma fũ si ate
ŋu akpɔ wò nukunuwɔwɔwo. 4 Ame si dina be yeazu ame ŋkuta la mewɔa nu le
bebeme o. Eya ta esi nèle nu siawo wɔm la, ele be nàdo ɖe gaglãgbe ne xexeame
nakpɔ wò. 5 Nɔviawo gblɔ esia elebena woawo ŋutɔ gɔ̃ hã mexɔ edzi se o.
6 Yesu ɖo eŋu na wo bena, “Miawo la, mievo eye miekpɔ mɔ ayi tefe sia eye
nya aɖeke madzɔ o, ke nye la, ɣeyiɣi sia menye ɣeyiɣi nyuitɔ nam be mayi o. 7
Miawo la, xexeametɔwo melé fu mi o, ke nye la wolé fum vevie elabena mehe nya
26
ɖe wo ŋu ɖe wofe nu vɔ̃ kple nu madzemadze wɔwɔ ta. 8 Mido ŋgɔ mianɔ yiyim faa.
Ne ɣeyiɣi nyuitɔ ɖo nam ko la nye hã madze mia yome.” 9 Ale Yesu tsi Galilea le
ŋkeke mawo me.
Yesu yi agbadɔmeŋkekenyui ɖufe
10 Esi Yesu nɔviŋutsuwo dzo vɔ megbe la, eya hã yi ŋkekenyuia ɖufe. Ke eyi le
bebeme be amewo nagakpɔ ye o. 11 Yudatɔwo fe amegãwo dii vevie le azã la ɖufe
eye wonɔ eta biam se le amewo gbɔ. 12 Ame geɖewo nɔ nu fom le eŋu le tefea.
Ame aɖewo gblɔ be, “Enye ame deŋgɔ wɔnuku aɖe.” Ke ame bubuwo hã gblɔ be,
“Alakpatɔe wònye le amewo flum le yiyim.” 13 Ke dzidefo menɔ ame siwo nɔ
ekafum la si be woafo nu tso eŋu le dutofo o, elabena wonɔ vɔvɔ̃m be Yudatɔwo fe
amegãwo ava he to na yewo.
14 Esi ŋkekenyui la fe afa nu yi la, Yesu yi ɖe gbedoxɔ la me eye wòde asi
nufiafia amewo me. 15 Ewɔ nuku na Yudatɔwo fe amegãwo ŋutɔ esi wose nu siwo
gblɔ wònɔ le gbedoxɔ la me. Wobia wo nɔewo be, “Ale ke wɔ ame sia nya nu siawo
nyuie ale, togbɔ be mede miafe suku aɖeke kpɔ o?”
16 Yesu gblɔ na wo bena, “Nye la, nyemele nu siwo tso nye ŋutɔ nye susu
me la fiam o, ke boŋ Mawu si ɖom ɖa le fe susuwo fiam mele. 17 Nenye be mia
dometɔ aɖe ɖoe kplikpaa bena yeawɔ Mawu fe lɔlɔ̃nu la, akpɔe adze sii xoxo nenye
be nye nufiafia tso Mawu gbɔ loo alo enye nye ŋutɔ nye nyawo. 18 Ne ame aɖe le
nu fom tso nu si eya ŋutɔ susu ŋuti la, ekema ele kafukafu dim na eɖokui tso amewo
gbɔ. Ke ame si le didim bena yeade bubu ame si ɖoe ɖa ŋuti la, ame mae nye
nyatefetɔ kple nutefewɔla. 19 Mia dometɔ aɖeke mewɔa Mose fe sewo dzi o, ke nu
27
ka tae wòle be miatsɔ nya ɖe ŋunye bena meda le efe sewo dzi. Eye nu ka tae wòle
be miawum ɖe esia ta?”
20 Ameawo ɖo eŋu nɛ be, “Wò la, gbɔgbɔ vɔ̃ le mewò! Ame kae le didim be
yeawu wò?”
21 Yesu gblɔ na wo bena, “Nukunu ɖeka pɛ ko mewɔ eye mi katã miafe mo
wɔ yaa. 22 Ke Mose de se na mi be miatso aʋa eye mietsoa aʋa na mia viwo le
Sabat ŋkekea gɔ̃ hã dzi. Ke, menye Mosee to aʋatsotso vɛ o ke boŋ edzɔ tso fofoawo
dzi le blema. 23 Azɔ la nenye be woate ŋu atso aʋa ne ɖevi le Sabat dzi ale be
womada le Mose fe se dzi o la, nu ka ŋuti miele dziku dom ɖe ŋunye be meda gbe le
ameti blibo la ŋu le Sabat dzi? 24 Migadrɔ̃ ʋɔnu ɖe dzedzeme nu o ke boŋ midrɔ̃
ʋɔnu ɖe dzɔdzenyenye nu.”
Ame siae nye Kristo la?
25 Yerusalemtɔ aɖe siwo nɔ afi ma la gblɔ na wo nɔewo be, “Alo menye ame si dim
dumemegãwo le be yewoawu lae nye esia oa? 26 Ame la nye esi le afii le mawunya
gblɔm le dutofo gake ame aɖeke mebia nya aɖekee o. ɖe míafe dumemegãwo xɔe se
mlɔeba be eyae nye Mesia alo Amegbetɔ Vi la vavã? 27 Ame bubuwo hã nɔ
gbɔgblɔm be ame sia mate ŋu anye Kristo la o, elabena míenya afi si wodzii le, evɔ
nenye be Kristo ŋutɔ ava la, ɖe ko wòado ko kpoyi, ame aɖeke manya afi si wòtso
o.”
28 Yesu nya nu sia nu si gblɔm wonɔ eya ta esi wònɔ mawunya gblɔm le
gbedoxɔ la me la, egblɔ bena, “Miawo la, mienyam eye mienya afi si wodzim le ke
magblɔ na mi bena, ame si mienya o lae dɔm ɖa, eye ame siae nye Nyatefe la. 29
28
Nye la menyae elabena nye kplie li hafi wòdɔm ɖe mia gbɔ.”
30 Le Yesu fe nya siawo ta la, Yudatɔwo fe amegãwo di be yewoalée, gake
ame aɖeke mete ŋu te ɖe eŋu hafi ayi elé ge o, elabena Mawu fe ɣeyiɣi si wòɖo la
mede haɖe o.
31 Ame geɖe siwo nɔ gbedoxɔ la me la xɔ edzi se eye wogblɔ be, “Nukunu
kawoe miele mɔ kpɔm be ne Mesia la ava va la, awɔ esi ame sia mewɔ o?”
Wodɔ asrafowo ɖa be woalé Yesu
32 Esi Farisitɔwo se nya siawo le amewo nu la, wo kple Osɔfogãwo dɔ
gbedoxɔmesrafowo ɖa bena woayi aɖalé Yesu. 33 Gake Yesu gblɔ be, “Ele be
maganɔ mia gbɔ vie hafi matrɔ agayi ame si dɔm ɖa gbɔ. 34 Miadim, ke miakpɔm o,
eye miate ŋu ava afi si meyi hã o.”
35 Yesu fe nya siawo na be Yudatɔwo fe amegãwo tɔtɔ. Wobia wo nɔewo be,
“Afi kae wòle ɖoɖo wɔm bena yeadzo ayi? ɖewohῖ edi be yeayi aɖagblɔ mawunya
na Yudatɔ siwo le anyigba vovovowo dzi alo be yeayi trɔ̃subɔlawo fe anyigba dzi
aɖagblɔ mawunya na wo le afi ma.” 36 Wogabia hã be, “Nu ka tututue wòwɔnɛ be,
‘Miadim ke miakpɔm o, eye miate ŋu ava afi si mayi hã o.’ ”
Agbetsi la fe tɔsisiwo
37 Le agbadɔmeŋkekenyuia fe ŋkeke mamlɛtɔ dzi la, Yesu do ɣli gblɔ na ameha la
be, “Nenye be tsikɔ le mia dometɔ aɖe wum la, neva gbɔnye wòava no tsi faa. 38
Elabena, mawunya gblɔ bena, “Ame si xɔ dzinye se la, tɔsisi si me agbetsi le la anɔ
dzidzim tso eya ma me ke.” 39 Yesu nɔ nu fom tso Gbɔgbɔ Kɔkɔe la ŋuti elabena
29
woana Gbɔgbɔ Kɔkɔe la ame sia ame si xɔ edzi se. Ke womena Gbɔgbɔ Kɔkɔe haɖe
o elabena womekɔ Yesu ŋuti haɖe o.
Mama ɖo ameawo dome
40 Esi amehawo se nya si wògblɔ la, ɖewo gblɔ be, “Le nyatefe me la, ame siae nye
nyagblɔɖila si ava do ŋgɔ na Mesia la.” 41 Ame bubu aɖewo be, “Eyae nye Kristo
la”. Ke ame bubu aɖewo le biabiam be, “ɖe Kristo ate ŋu atso Galilea mahã? 42 ɖe
mawunya megblɔ be Kristo la atso David fe fome kple Betlehem, du si me David nɔ
la me oa?” 43 Ale mama ɖo ameawo dome tso ame si tututu Yesu nye la ŋuti. 44
Ame aɖewo di vevie be yewoalée gake wo dometɔ aɖeke medo dzi ka asi eŋu o.
Yudatɔwo kplɔlawo fe dzimaxɔse
45 Asrafo siwo Osɔfogãwo kple Farisitɔwo ɖo ɖa be woayi aɖalé Yesu la trɔ gbɔ va
asi fuflu. Ameawo bia wo bena, “Nu ka tae mielé ŋutsua vɛ o.”
46 Ke asrafoawo ɖo eŋu na wo be, “Nya geɖe siwo ŋutsu sia gblɔ la sɔ tome
na mi ŋutɔ. Le anukware me la míese nya deto sia tɔgbi kpɔ o.”
47 Faristitɔawo ɖu fewu le asrafoawo ŋu gblɔ be, “Ke ɖe ŋutsu sia flu miawo
hã xoxoa? 48 Miekpɔ dumemegã aɖe alo Farisitɔ aɖe wòxɔ ame sia dzi sea? 49
Ameha gã sia, si mele naneke nyam o la, koe xɔ edzi se ke nu kae wonya tso nu sia
ŋuti. Fifode ava ame siawo dzi kokoko!”
50 Ke Nikodemo si nye ameawo dometɔ ɖeka, ame si hã va Yesu gbɔ le zã
me la tsi tre hebia etɔwo bena, 51 “ɖe wòle se nu be woatso nya me hafi adrɔ̃ ʋɔnu
ame aɖea?”
30
52 Woɖo eŋu nɛ be, “Wò hã Galileatɔe nènyea? Wò ŋutɔ dzro mawunya la
me eye nàkpɔ ŋuɖoɖo na ɖokuiwò. Le nyatefe me la nyagblɔɖila aɖeke matso
Galilea o!” 53 Ale takpekpea kaka eye ame sia ame dzo yi afe me.
Nyɔnu si wolé le ahasiwɔwɔ me
8 Yesu trɔ dzo yi Amito la dzi. 2 Gake esi ŋu ke ko la egatrɔ va gbedoxɔ la me.
Ameha gã aɖe gafo zi ɖe eŋu, eye wobɔbɔ nɔ anyi hefia nu wo. 3 Esi wònɔ nu fom
la, Yudatɔwo fe dumemegãwo kple Faristitɔwo kplɔ nyɔnu aɖe si wolé asiasii, wònɔ
ahasi wɔm la vɛ eye wokplɔe da ɖe ameawo titina.
4 Azɔ wogblɔ na Yesu be, “Nufiala, míelé nyɔnu sia, asiasii wònɔ ahasi wɔm.
5 Mose fe se gblɔ bena, ne wolé ame aɖe alea la, ele be woawui. Ale ke nèkpɔ tso
nya sia ŋu?”
6 Ame siawo bia biabia sia Yesu be yewoatsɔ atre mɔ nɛ ale be ne wògblɔ
nya aɖe ko la, yewoatsɔ nya ɖe eŋu. Ke ɖe ko Yesu bɔbɔ ta tsɔ efe asibidɛ ŋlɔ nui ɖe
anyigba. 7 Ameawo ganɔ fu ɖem nɛ kokoko be neɖo nya la ŋu na yewo, eya ta efɔ
kɔ dzi gblɔ na wo be, “Enyo, mifu kpe nyɔnu sia ne woaku, gake ame si ŋu nu vɔ̃
aɖeke mele o la netre kpea fufui.”
8 Esi Yesu gblɔ nya siawo vɔ ko la, ebɔbɔ ta eye wogade asi nua ŋɔŋlɔ me ɖe
anyigba. 9 Esi wose esia la, wode asi bubu me ɖekaɖeka, tso tsitsitɔ dzi va se ɖe
esime wo katã wodzo negbe Yesu kple nyɔnua kple ameha la koe susɔ.
10 Yesu fɔ ta dzi bia nyɔnua be, “Afi ka ame siwo tsɔ nya ɖe ŋuwò la le? Wo
dometɔ ɖeka hɔ̃ hã mefu kpe wò oa?”
11 Nyɔnua ɖo eŋu nɛ be, “Meɖe kuku, oa.” Yesu gblɔ nɛ be, “Nye hã
31
nyemebu fɔ wò o; heyi eye tso esia dzi la mègawɔ nu vɔ̃ azɔ o.”
Yesue nye xexeame fe Kekeli
12 Yesu gafo nu na ameawo eye wògblɔ be, “Nyee nye xexeame fe Kekeli la. Eya ta
ne ame aɖe dze yonyeme la mazɔ viviti me o, elabena agbe fe kekeli la aklẽ ɖe efe
mɔ dzi.”
13 Farisitɔ siwo nɔ afi ma la ɖo eŋu nɛ be, “Wò la, ɖokuiwò ko dom nèle ɖe
dzi. Wò ɖaseɖiɖiwo nye alakpa sɔŋ ko.”
14 Yesu ɖo eŋu na wo be, “Togbɔ be mele ɖase ɖim le ɖokuinye ŋu hã la,
nye ɖaseɖiɖi la nye nyatefe. Elabena nye la menya afi si metso kple afi si meyina, ke
miawo la mienya afi si metso alo afi si meyina o. 15 Miawo la miedrɔ̃a ʋɔnu le
amegbetɔwo fe nugɔmesese nu. Nye la nyemele ʋɔnu drɔ̃m ame aɖeke o 16 gake ne
medrɔ̃ ʋɔnu la, anye ʋɔnudɔdrɔ̃ dzɔdzɔe le go sia go me, elabena nye kple Fofo si
dɔm ɖa lae le edrɔ̃ ge. 17 Miafe see gblɔ be, ne ame eve fe ɖaseɖiɖi le nya aɖe ŋu sɔ
ko la, woaxɔe be nyatefe. 18 Nenema ke nye kple fofonye hã fe ɖaseɖiɖi le ɖeka,
eya ta nye nyawo nye nyatefe.”
19 Ameawo biae be, “Afi kae fofowòa le?” Yesu ɖo eŋu na wo be, “Miawo
la mienya ame si menye o, eya ta mienya ame si nye Fofonye hã o. Ne ɖe mienyam
la, anye ne mienya Fofonye hã.” 20 Togbɔ be Yesu gblɔ nya siawo le gbedoxɔ la fe
gadzraɖofe hã la, ame aɖeke mete kpɔ be yealée o elabena efe ɣeyiɣi la meɖo haɖe
o.
Afi si yim mele la, miate ŋu ava o
32
21 Yesu gagblɔ na wo hã be, “Nye la mele dzodzo ge, miadim gake miakpɔm o,
miaku ɖe miafe nu vɔ̃wo me, eye afi si meyina hã la miate ŋu ava o.”
22 Yudatɔwo bia be, “Ame sia ɖe, ɖe wòle susu wɔm be yeawu ye ɖokuia?
Nu ka tututue wòwɔnɛ esi wògblɔ be, ‘Miawo la miate ŋu ava afi si nye la meyina
o.’?”
23 Yesu ɖo eŋu na wo be, “Miawo la, anyigba sia dzie mietso, ke nye la
dzifoe metso. Miawo la, xexe sia me tɔwoe mienye ke nye la, nyemetso xexe sia me
o. 24 Esia tae megblɔ na mi be miaku ɖe miafe nu vɔ̃wo me. Le nyatefe me ne
miexɔ dzinye se be nyee nye ame si le vava ge o la, miaku ɖe miafe nu vɔ̃wo me.”
25 Ameawo gabia be, “Gblɔ ame si tututu nènye la na mi.”
Yesu ɖo eŋu na wo be, “Megblɔ ame si menye la tso gɔmedzedzea me ke. 26
Nye la nu geɖewo li mate ŋu agblɔ tso mia ŋuti eye mate ŋu adrɔ̃ ʋɔnu mi ɖe wo ta
gake nyemawɔ esia o, elabene ame si dɔm ɖa la eyae nye nyatefetɔ la, eye nu siwo
mese tso egbɔ lae megblɔna na xexeame.” 27 Ke va se ɖe fifi hã la, ameawo mese
nu si gblɔm wònɔ na wo le Fofo la ŋuti gɔme kpɔ o.
28 Ale Yesu gagblɔ na wo be, “Le nye ku kple tsitretsitsi vɔ megbe hafi
miakpɔe adze sii be nyee nye Mesia la, eye nya siwo katã menɔ gbɔgblɔm na mi la
menye nye ŋutɔ nye nya kpakpawo o, ke boŋ wonye nya siwo Fofo la fiam be
magblɔ. 29 Eya ame si dɔm ɖa la li kplim ɖaa, medzo le gbɔnye o, elabena mewɔa
efe didi ko dzi ɖaa.” 30 Esi wònɔ nu fom la ame geɖewo xɔ edzi se.
Nyatefe la awɔ mi ablɔɖeviwoe
31 Yesu gblɔ na Yudatɔ siwo xɔ edzi se la bena “Ne mielé nye nufiafiawo me ɖe asi
33
la, ekema mianye nye nusrɔ̃la vavãwo. 32 Miadze si nyatefe la hã, eye nyatefe la
awɔ mi ablɔɖeviwoe.”
33 Ameawo ɖo eŋu nɛ be, “Miawo la Abraham fe dzidzimeviwoe mienye eye
mienye kluviwo na ame aɖeke kpɔ le anyigba sia dzi o. Eya ta nu kae nèwɔnɛ esi
nègblɔ bena, ‘Miazu ablɔɖeviwo’?”
34 Yesu gagblɔ na wo be, “Mele gbe tem ɖe edzi na mi be ame sia ame si
wɔa nu vɔ̃ la nye nu vɔ̃ fe kluvi. 35 Kluviwo la, gomekpɔkpɔ aɖeke meli na wo o,
gake gomekpɔkpɔ li na afea tɔ fe vi la ya. 36 Eya ta nenye be Vi la na miekpɔ
ablɔɖe la, ekema miezu ablɔɖeviwo vavã. 37 Menyae bena Abraham fe
dzidzimeviwoe mienye, gake mi ame aɖewo miedi be yewoawum elabena nye
nyawo mesɔ tome na mi o. 38 Nu siwo gblɔm mele na mi lae nye esiwo tefe mekpɔ
esi menɔ Fofonye gbɔ. Gake miawo la, miele mia fofo fe gbedzi wɔm.”
Miawoe nye gbɔgbɔ vɔ̃ viwo
39 Ameawo gaɖo eŋu nɛ be, “Mía fofoe nye Abraham.”
Yesu ɖo eŋu na wo be, “Gbeɖe! Abraham menye mia fofo o, ne mia fofoe
wònye la, anye ne miadze kpɔɖeŋu nyui si wògblẽ ɖi na mi la yome. 40 Ke miawo la
miele agbagba dzem be yewoawum elabena mele nyatefe si tso Mawu gbɔ la gblɔm
na mi. Abraham mewɔ nu siawo fomevi aɖeke o. 41 Le nyatefe me ne miewɔ alea
la, mia fofo fe afɔtofe tututu ko tom miele.”
Woɖo eŋu nɛ be, “Míawo la, menye ahasie mía dzilawo wɔ hafi dzi mí o.
Fofo ɖeka koe li na mí le nyatefe la me eye ayae nye Mawu ŋutɔ.” 42 Yesu gblɔ na
wo be, “ɖe miafe nya sia le eme la, anye ne mialɔ̃m, elabena Mawu gbɔe metso hafi
34
va mia gbɔ. Nyemeva le ɖokuinye si o ke boŋ Mawue ɖom ɖa. 43 Nu ka tae miate
ŋu ase nya si gblɔm mele na mi la gɔme o? Miesea nu gɔme o, elabena wogbe na mi
be miagaɖo tom o. 44 Miawo la Satana viwoe mienye eya tae mielɔ̃a nu vɔ̃ɖi siwo
wowɔna la wɔwɔ. Amewulae wònye tso gɔmedzedzea ke eye melɔ̃a nu si nye
nyatefe o. Nyatefe kui ɖeka pɛ hã mele eme o. Alakpadada hã la, meʋaa dzi nɛ o,
elabena eyae nye alakpatɔwo fofo. 45 Eya ta ne mele nyatefe la gblɔm na mi hã la,
ɖe ko wòɖia alakpa le miafe towo me ale miexɔa edzi sena o.
46 “Mia dometɔ kae le afi sia si ate ŋu atɔ asi nu vɔ̃ ɖeka pɛ si mewɔ kpɔ la
dzi? Ame aɖeke o. Ke nu ka tae ne mele nyatefea gblɔm na mi la miexɔnɛ sena o. 47
Ame si Fofoe nye Mawu la, ɖoa to efe nyawo dzidzɔtɔe. Gake esi miawo mielɔ̃a
toɖoɖo Mawu fe nyawo o ta la, efia be mienye viawo o.”
Menɔ anyi hafi Abraham va dzɔ
48 Yudatɔwo fe dumemegãwo gblɔ na Yesu dzikutɔe be, “ɖe menye nyatefe wònye
miegblɔ be, Samariatɔ si me gbɔgbɔ vɔ̃ le lae nènye oa?”
49 Yesu ɖo eŋu na wo be, “Gbeɖe! Gbɔgbɔ vɔ̃ aɖeke mele menye o. Elabena
nye la medea bubu Fofonye ŋu, ke miawo la miele vlo domem. 50 Togbɔ be menye
nye didi be makɔ ɖokuinye ɖe dzi o hã la, Mawu ŋutɔ dom ɖe dzi xoxo eye wòle
ʋɔnu drɔ̃ ge ame siwo katã gbe nu le gbɔnye. 51 Mele egblɔm na mi kple kakaɖedzi
be, ame sia ame si ɖoa tom la, mele kuku ge akpɔ o.”
52 Yudatɔwo fe dumemegãwo gagblɔ nɛ be, “Azɔ mieka ɖe edzi be gbɔgbɔ
vɔ̃ aɖe le mewò vavã, elabena Abraham kura kple nyagblɔɖila gã siwo nɔ anyi kpɔ la
ku, ke wò la, èle gbɔgblɔm na mi fifia be ame si xɔ ye dzi se la maku gbeɖe o. 53
35
ɖe nèle gbɔgblɔm be yede ŋgɔ wu mía fofo Abraham si kua? Eye ɖe nèle gbɔgblɔm
hã be yede ŋgɔ wu nyagblɔɖila siwo ku va yia? Ame ka koŋ nèbuna be yenye?”
54 Yesu ɖo eŋu na wo be, “Nenye nye ŋutɔe le ɖokuinye kafum la, ekema
nye kafukafu la menye naneke o, ke Fofonye, si miawo hã miebe enye yewo fe
Mawu lae le kafuyem. 55 Nye la menya Fofo la, ke miawo la mienyae o. Ne megblɔ
be nyemenyae o la, ekema menye alakpatɔ abe miawo ke ene. Enye nyatefe be
menyae eye meɖoa toe le nuwo katã me. 56 Esi mia fofo Abraham nya be megbɔna
la dzi dzɔe eye efe dzidzɔ de blibo esi wòkpɔ ŋkekea.”
57 Yudatɔwo gabiae be, “Wò ame si mexɔ fe blaatɔ̃ ŋutɔ gɔ̃ hã haɖe o lae le
gbɔgblɔm be yekpɔ Abraham mahã?”
58 Yesu ɖo eŋu na wo be, “Nyatefe matrɔmatrɔ lae nye be, nye la meli
xoxoxo hafi Abraham va dzɔ ɖe xexeame nyitsɔ gɔ̃ hã.”
59 Esi wògblɔ esia vɔ ko la, Yudatɔwo fe dumemegãwo fɔ kpe be yewoafui.
Gake Yesu ɣla eɖokui eye wòdo go le gbedoxɔ la me.
Yesu yɔ dɔ ŋutsu aɖe si nye ŋkuagbãtɔ tsɔ dzidzime
9 Esi Yesu nɔ tsa ɖim la, ekpɔ ŋutsu aɖe si nye ŋkuagbãtɔ tso dzidzime ke. 2
Nusrɔ̃lawo bia Yesu be, “Nufiala, nu ka tae wodzi ame sia ŋkuagbãtɔe? Eya ŋutɔ fe
nu vɔ̃e wɔe be wòle alea loo alo efe dzilawo fe nu vɔ̃woea?”
3 Yesu ɖo eŋu na wo be, “Menye wo dometɔ aɖeke fe nu vɔ̃e na be ame sia
fe ŋku gbã o. Wodzii nenema be woatsɔ aɖe Mawu fe ŋusẽ afia. 4 Ele nam be mawɔ
dɔ siwo ame si dɔm ɖa la nam kaba, elabena esusɔ vie ko zã nado eye ame aɖeke
36
magate ŋu awɔ dɔ o. 5 Gake zi ale si mele xexeame la nyee nye xexeame fe Kekeli
la.”
6 Le esia megbe la Yesu ɖe ta ɖe anyigba eye wòwɔ ba vi aɖe ɖe asi hesisi ɖe
ŋkuagbãtɔ la fe ŋkuwo dzi. 7 Azɔ egblɔ nɛ be, “Yi nàle tsi le Siloam Ta la me.”
Siloam gɔmee nye, “Wodɔe ɖa.” Ŋkuagbãtɔ la tso kpla eye wòdze mɔ yi ɖawɔ abe
ale si Yesu gblɔ nɛ la ene, eye enumake efe ŋkuwo ʋu nyuie wònɔ nu kpɔm.
8 Ŋutsu sia fe afelikawo kple ame siwo katã nyae tsã be nubialae wònye la,
bia wo nɔewo be, “Alo ɖe menye ŋkuagbãtɔ ma si nɔ nu biam lae nye esia oa?”
9 Ame aɖewo be eyae eye ɖewo hã be menye eyae o, ɖe ko wòɖii. Ke ŋutsua
ŋutɔ gblɔ be, “Nye tututue.”
10 Ameawo biae be, “Ke ale ke wɔ hafi wò ŋkuawo ʋu?”
11 Ŋutsua gblɔ na wo be, “Ŋutsu aɖe si woyɔna be Yesu lae nya anyi vi aɖe
tsɔ sisi ɖe nye ŋkuwo dzi hegblɔ nam be mayi aɖale tsi le Siloam Ta la me. Mewɔ
esia ale nye ŋkuwo ʋu eye mede asi nukpɔkpɔ me.”
12 Ameawo gabiae be, “Afi ka amea le?” Eɖo eŋu na wo be, “Nyemenya o.”
Farisitɔwo ku nya me tsɔ dɔyɔyɔ la ŋu
13 Ale ameawo kplɔ ŋutsua yi ɖe Farisitɔwo gbɔe. 14 Nya siawo katã dzɔ le Sabat
ŋkeke la dzi. 15 Farisitɔ siwo gbɔ wokplɔ ŋutsua vɛ la biae be wòagblɔ nu si va eme
la na yewo. Ale wògblɔ ale si Yesu tsɔ ba sisi ɖe efe ŋkuwo dzi, eye esi wòyi ɖale
tsi ko la efe ŋkuwo ʋu eye wòde asi nukpɔkpɔ me la na wo. 16 Farisitɔawo dometɔ
aɖewo gblɔ be, “Nenye be Yesu sia do dzi da gbe le ame ŋu le Sabat ŋkeke dzi la,
ekema menye Mawue dɔe ɖa o.”
37
17 Faristɔawo gatrɔ ɖe ame si woʋu ŋku na la gbɔ hebiae be, “Wò ŋutɔ ɖe ale
kee nye wò susu le ame si ʋu ŋku na wò la ŋu,? Ame ka fomevi nèbu be enye?”
Ŋutsua ɖo eŋu na wo bena, “Le nye nukpɔkpɔ nu la, enye nyagblɔɖila aɖe si
Mawu dɔ ɖo ɖa.”
18 Yudatɔwo fe dumemegãwo gbe be yewomaxɔe ase be ŋutsua nye
ŋkuagbatɔ tsã o, va se ɖe esime woyɔ edzilawo vɛ, eye 19 wobia wo be, “Mia vie
nye ame sia? Ŋkuagbãtɔe wònye hafi miedzia? Nenye be ele eme nenema ɖe ale ke
wɔ wòle nu kpɔm fifia?”
20 Edzilawo ɖo eŋu be, “Vavã mia vie nye ɖekakpuia, eye ele eme hã be
ŋkuagbãtɔe míedzii, 21 gake míenya nu si va dzɔ hafi efe ŋkuwo ʋu o, eye míenya
ame si wɔe be efe ŋkuwo ʋu hã o. Mía via ŋutɔ hã tsi afo nu aɖe eɖokui nu eya ta
taflatse, mibia gbee!”
22 Ŋutsua dzilawo gblɔ esiawo le vɔvɔ̃ na Yudatɔwo ta, elabena Yudatɔwo
ɖoe da ɖi xoxoxo be ame si agblɔ be eyae nye Kristo la la woaɖe nenem me ma le
yewofe hame. 23 Le esia ta dzilawo gblɔ be, “Etsi, mibia eya ŋutɔ.”
24 Ale Farisitɔawo gayɔ ŋutsu si fe ŋkuwo gbã kpɔ la zi evelia eye wogblɔ nɛ
be, “Kpɔ ɖa, Mawue wòle be nàkafu, ke menye Yesu o, elabena Yesu la míenya be
ame vɔ̃ɖie wònye.”
25 Ŋutsua ɖo eŋu na wo be, “Yesu ɖanye ame vɔ̃ɖi o, eɖanye ame nyui o,
nyemenya o. Nu ɖeka si ko menyae nye be, tsã la, menye ŋkuagbãtɔ, ke azɔ la, mele
nu kpɔm!”
26 Ameawo gabiae ake be, “Nu kae wòwɔ? Ale ke tututue wòwɔ hafi da gbe
le ŋuwò?”
38
27 Ŋutsua do ɣli gblɔ na wo be, “Kpɔ ɖa, megblɔ nya sia na mi zi ɖeka xoxo.
Alo miesee oa? Nu ka ta miedi be magagblɔ nu si dzɔ la na mi ake? Alo miawo hã
ɖe miedi be yewoazu efe nusrɔ̃lawoa?”
28 Nya siawo na be Farisitɔawo dzu ŋutsua eye wogblɔ nɛ be, “Wò la, efe
nusrɔ̃lae nènye, ke miawo la, Mose fe nusrɔ̃lawoe mianye. 29 Mienyae bena Mawu
fo nu na Mose, ke ame sia la mienya naneke tso eŋu o.”
30 Ŋutsua gate kpɔ ɖo nya sia hã ŋu na wo bena, “Ewɔ nuku ŋutɔ be miegblɔ
be yewomenya afi si ame sia tso o, evɔ wòte ŋu ʋu nye ŋkuwo. 31 Le nyatefe me la,
Mawu meɖoa to ame vɔ̃ɖiwo o, ke boŋ ame siwo subɔnɛ eye wowɔa efe lɔlɔ̃nu. 32
Tso xexeame fe gɔmedzedzea ke la womese kpɔ be ame aɖe ʋu ŋku na ame si wodzi
ŋkuagbãtɔe kpɔ o, 33 ne menye Mawu gbɔe ame sia tso o la, mate ŋu awɔ nenem nu
sia o.”
34 Ameawo do ɣli ɖe ŋutsua ta gblɔ be, “Wò si wodzi ɖe nu vɔ̃ mee be
yeafia nu mía?” Ale wonyae do goe.
Ŋkuagbãtɔnyenye le gbɔgbɔ me
35 Yesu se be wonya ŋutsu sia eya ta edii va ke ɖe eŋu eye wobiae be, “Èxɔ Mesia
alo Mawu Vi la dzi sea?”
36 Ŋutsua ɖo eŋu nɛ be, “Afetɔ, ame kae? Gblɔe nam elabena medi be
madze sii.”
37 Yesu ɖo eŋu nɛ be, “Ame si nèkpɔ va yi eye wògale nu fom na wò fifia
lae.”
38 Ŋutsua do ɣli be, “Nye Afetɔ, mexɔe se!” Ale wòdze klo hesubɔ Yesu.
39
39 Yesu gblɔ nɛ be, “Nye la ɖe meva xexeame bena maʋu ŋku na ame siwo
fe gbɔgbɔmeŋkuwo gbã eye mafia ame siwo bu be yewole nu kpɔm la be wofe
ŋkuwo gbã.”
40 Farisitɔ siwo nɔ afi ma la biae be, “ɖe nèle gbɔgblɔm be míafe ŋkuwo
gbã?”
41 Yesu ɖo eŋu na wo be, “Ne ɖe mielɔ̃ be yewonye ŋkuagbãtɔwo la, anye ne
fɔɖiɖi aɖeke manɔ mia ŋu o. Gake esi miebe yewole nu kpɔm ko la, miafe nu vɔ̃wo
azu agba ɖe mia dzi.”
Lododo tso alẽkpo la ŋu
10 “Nyatefe wònye mele gbɔgblɔm na mi be ame si megena ɖe alẽkpoa me to
agboa nu o, ke boŋ wòyina ɖaliana to afi bubu hafi gena ɖe eme la, eyae nye fiafitɔ
kple adzodala. 2 Ke ame si to agboa nu gena ɖe eme la eyae nye alẽawo fe kplɔla. 3
Agbonudzɔla ʋua agbo la na eya amea eye alẽawo ɖoa to efe gbe. Eyɔa efe alẽwo
kple ŋkɔ eye wòkplɔa wo doa goe. 4 Edzea ŋgɔ na alẽawo eye wokplɔnɛ ɖo elabena
wodea dzesi efe gbe. 5 Womadze ame tutɔ yome o ke boŋ woasi le egbɔ elebena
womede dzesi efe gbe o.” 6 Yesu do lo sia na wo gake womese nu si gblɔm wòle na
wo la gɔme o.
Yesue nye alẽkplɔla nyui la
7 Eya ta Yesu gagblɔ na wo be, “Mele egblɔm na mi le nyatefe me be, nyee nye
agbo na alẽawo. 8 Eye ame siwo katã va do ŋgɔ nam la, alẽawo meɖo to wo o,
elabena fiafitɔwo kple adzodalawoe wonye. 9 Esi wònye be nyee nye Agboa
40
ta la, ame siwo katã to Agboa nu la akpɔ ɖeɖe. Woado go ayi aɖaɖu gbe damawo
eye woagagbɔ va to Agbo la nu age ɖe alẽkpoa me. 10 Fiafitɔ la fe taɖodzinue nye
be yeafi fi, awu ame, agblẽ nu. Ke nye ya ɖe meva be mana agbe si de blibo amewo.
11 “Nyee nye Alẽkplɔla Nyui la, elabena, metsɔ nye agbe na ɖe alẽawo ta. 12
Ke apavi si woxɔ be wòakpɔ alẽawo dzi la meléa be na wo o. Ne ekpɔ amegaxi
wògbɔna la, esina elabena alẽawo menye etɔ o. Ale amegãxi la dzea alẽawo dzi
hevuvua ɖewo, eye mamlɛawo kakana gbe. 13 Apavi la sina elabena ɖe ko wodɔe be
wòakpɔ alẽawo dzi ke efe dzi meku ɖe wo ŋu o.
14 “Nyee nye Alẽkplɔla Nyui la. Menya nye alẽwo eye nye alẽwo hã nyam,
15 abe ale si Fofonye nyam ene la, nenema kee nye hã menya Fofonyee, eye metsɔ
nye agbe na ɖe alẽawo ta. 16 Alẽha bubuwo hã le asinye siwo wòle be makplɔ va
gbɔnyee bena woase nye gbe, eye wo katã woanye alẽha ɖeka anɔ Kplɔla ɖeka te.
17 “Fofo la lɔ̃m ŋutɔ elabena metsɔ nye agbe na ɖe amewo ta bena magaxɔe
emegbe. Ame aɖeke mate ŋu aɖem ɖa ne nyemena mɔ o. 18 Nye ŋutɔe lɔ̃ tsɔ nye
agbe na elabena ŋusẽ le asinye be matsɔ nye agbe ana eye ŋusẽ le asinye be
magaxɔe. Mɔnukpɔkpɔ siae Fofo la tsɔ nam.”
19 Yesu fe nya siawo gahe mama de Yudatɔwo fe dumemegãwo dome
elabena ame aɖewo xɔ efe nyawo dzi se eye ɖewo hã mexɔe se o. 20 Ame siwo
mexɔe se o la gblɔ be, “Ame sia la gbɔgbɔ vɔ̃e le fu ɖem nɛ, ne menye nenema o la,
ekema ele tsu kum eya ta migaɖo toe o.”
21 Ame bubuwo hã gblɔ be, “Ame sia fe nufo kple nuwɔnawo medze abe
ame si gbɔgbɔ vɔ̃ le fu ɖem na la ene o. ɖe gbɔgbɔ vɔ̃ ate ŋu aʋu ŋku na ame siwo fe
ŋku gbã?”
41
Yudatɔwo fe dzimaxɔse
22 Tete gbedoxɔ Ŋutikɔkɔŋkekenyui ɖo le Yerusalem. Enye vuvɔŋɔlῖ, 23 eye Yesu
nɔ gbedoxɔ la me nɔ zɔzɔm le tefe si woyɔna be Salomo fe Akpata. 24 Yudatɔwo fo
xlãe eye wogblɔ nɛ be, “ɣekayie nàna miatsi dzimaɖi se ɖo? Nenye wòe nye Kristo
la, gblɔe na mi”
25 Yesu ɖo eŋu na wo be, “Megblɔ ame si menye la na mi xoxo, gake
miexɔe se o. Nukunu siwo wɔm mele le fofonye fe ŋkɔ me la hã le ɖase ɖim le
ŋunye. 26 Gake miele exɔm se o elabena miele nye alẽhawo dome o. 27 Nye la,
menya nye alẽwo eye woawo hã dze si nye gbe, eye wodzea yonyeme. 28 Mena
agbe mavɔ nye alẽawo ale be womatsrɔ̃ akpɔ o. Ame aɖeke hã mate ŋu axɔ wo le
asinye akpasesẽtɔe o 29 elabena Fofonyee tsɔ wo nam eye Fofonyea sẽ wu ame sia
ame. Ale ame aɖeke mate ŋu axɔ wo le esi sesẽtɔe o. 30 Mí kple Fofonye la ame
ɖekae míenye.”
31 Esi Yesu gblɔ alea la, Yudatɔwo fe dumemegãwo tsɔ kpe be yewoafui.
32 Gake Yesu gblɔ na wo be, “Mawu ŋutɔ ɖo nukunu siawo katã ɖi be mawɔ
ne amewo nakpɔ ɖeɖe. Ke dɔ nyui siawo dometɔ ka tae miedi be yewoawum ɖo?”
33 Woɖo eŋu nɛ be, “Menye dɔ nyui siwo nèwɔ tae miedi be miawu wò o, ke
boŋ busunya siwo gblɔm nèle la tae. Ale ke wò amegbetɔ nàtsɔ ɖokuiwò awɔ
Mawui?”
34 Yesu ɖo eŋu na wo be, “ɖe womeŋlɔe ɖe miafe se la me be, ‘Megblɔe be
mawuwo mienye’ oa? 35 Ne woyɔ mi be ‘mawuwo’ la, ame kawoe Mawu fe nya va
na, eye womate ŋu da mawunya dzi o, 36 eye ale ke woabu tso ame si ŋu Fofo la kɔ
42
heɖoe ɖe xexeame? Ekema nu ka ta mietsɔ nya ɖe ŋunye be megblɔ busunya elabena
megblɔ be ‘Nyee nye Mawu Vi’? 37 Ne menye Mawu gbɔe nukunu siwo wɔm mele
la tso o la, ekema migaxɔ dzinye se o. 38 Ne mele nukunuwo wɔm eye miexɔ dzinye
se o hã la, mixɔ nukunuawo ya dzi se ale be to esia me la miadze sii be Fofo la le
menye eye nye hã mele eme.”
39 Ameawo di be yewoagalée gake edo go eye wòdzo le wo gbɔ. 40 Etso
Yɔdan tɔsisi la yi egodo eye wòyi ɖanɔ afi si Yohanes nɔ tsi dem ta na amewo le tsã
la. 41 Ame geɖewo dze eyome va afi sia hã. Ameawo gblɔ na wo nɔewo be,
“Yohanes mewɔ nukunuwo o gake nya siwo katã wògblɔ ɖi tso ŋutsu sia ŋu la va
eme pɛpɛpɛ.” 42 Yesu fe nuwɔnawo ɖo kpe edzi na ameawo be, eyae nye Mesia la
vavã eye woxɔ edzi se.
Lazaro fe ku
11 Azɔ eva me be ŋutsu aɖe si woyɔna be Lazaro la dze dɔ, ame sia tso Betania,
Maria kple Marta fe du me. 2 Maria si nɔvi, Lazaro, le dɔ lém lae nye Maria si kɔ
amiveve ɖe Yesu fe afɔwo ta eye wotutui kple efe taɖa. 3 Eya ta nɔvinyɔnu siawo dɔ
ame ɖo ɖa Yesu gblɔ be, “Afetɔ, ame si nèlɔ̃ vevie la le dɔ lém.”
4 Esi Yesu se gbedeasi sia la, egblɔ be, “Dɔléle sia menye kudɔe o ke boŋ to
eme la woakafu Mawu eye woakɔ Mawu Vi alo Mesia la ŋuti.”
5 Yesu lɔ̃ Marta kple nɔvianyɔnu Maria kpakple Lazaro. 6 Gake esi wòse be
Lazaro le dɔ lém la, eganɔ afi si wòle la ŋkeke eve hafi wòdze mɔ. 7 Azɔ eyɔ efe
nusrɔ̃lawo gblɔ na wo be, “Mina mígayi Yudea.”
8 Nusrɔ̃lawo melɔ̃ ɖe nya sia dzi kura o. Wogblɔ nɛ bena, “Nufiala, nyitsɔ
43
laa koe Yudatɔwo di be yewoawu wò le Yudea, nu ka ta nèdi be yeagayi afi ma?”
9 Yesu ɖo eŋu na wo be, “Kekeli nɔa anyi gafofo wuieve le ŋkeke ɖeka me
eye le ɣeyiɣi siawo me la ame ate ŋu azɔ numaklimaklii elabena kekeli li be wòakpɔ
nu. 10 Ke ne ame aɖe zɔ le zã me la, akli nu elabena viviti do.” 11 Yesu yi edzi be,
“Mia xɔlɔ̃ Lazaro le alɔ̃ dɔm eya ta meyina be maɖanyɔe.”
12 Nusrɔ̃lawo ɖo eŋu be, Afetɔ, ne ele alɔ̃ dɔm la ekema efe lãme le sesẽ ge.
13 Yesu nɔ nu fom tso efe ku ŋuti, ke nusrɔ̃lawo ya bu be alɔ̃dɔdɔ ŋutɔ gblɔm wòle.
14 Yesu ʋu eme na nusrɔ̃lawo be, “Lazaro ku. 15 Eye le miawo ta la, edzɔ
dzi nam ŋutɔ be nyemenɔ afi ma o. Elabena to esia me la mana mɔnukpɔkpɔ mi ake
be miaxɔ dzinye ase. Mitso kpla ne míayi egbɔ.”
16 Toma, si wogayɔna hã be, “Venɔvi” la gblɔ na nɔvia nusrɔ̃la mamlɛawo
be, “Mina míayi ale be míawo hã míaku kplii.”
Yesu nye tsitretsitsi la kple agbe la
17 Esi wova ɖo Betania la wogblɔ na wo bena Lazaro ku eye woɖii ŋkeke ene sɔŋ va
yi xoxo. 18 Betania anɔ abe kilometa eve kple afã ene tso Yerusalem gbɔ, 19 eya ta
Yudatɔwo fe dumemegã geɖewo va kua tefe be yewoado baba na Marta kple Maria.
20 Esi Marta see bena Yesu gbɔna la, etso kpla do go yi ɖakpee le mɔa dzi. Ke
Maria ya meyi o.
21 Marta gblɔ na Yesu be, “Afetɔ, nenye ɖe nènɔ afi sia la, anye ne nɔvinyea
meku o. 22 Ke menyae be nu sia nu si nèbia Mawu la ana wò.”
23 Yesu gblɔ nɛ be, “Nɔviwò la atsi tre.” 24 Marta lɔ̃ ɖe edzi eye wògblɔ be,
“Ẽ, menya be nɔvinyea atsi tre le nuwuwuŋkekea dzi.”
44
25 Yesu gagblɔ nɛ be, “Nyee nye tsitretsitsi la kple agbe la. Ame sia ame si
xɔa dzinye sena la, togbɔ be aku abe ame bubuwo ene hã la, aganɔ agbe. 26 Mana
agbe mavɔ si nu meyina o la, ame siawo ale be womatsrɔ̃ akpɔ gbeɖe o. Èxɔ nya
siawo dzi sea, Marta?”
27 Marta ɖo eŋu be, “Ẽ, Afetɔ, mexɔe se be wòe nye Mesia, Mawu vi la, ame
si míekpɔ mɔ na ʋuu.”
Yesu fa avi
28 Azɔ Marta trɔ dzo va afeme le nɔvia Maria gbɔ eye wòyɔe dzaa le konyifalawo
dome gblɔ nɛ be, “Nufiala la va ɖo eye wòdi be yeakpɔ wò.” 29 Maria tso enumake
yi Yesu gbɔ.
30 Yesu nɔ lalam le kɔfea godo afi si Marta va kpee le. 31 Esi Yudatɔwo fe
dumemegã siwo va be yewoafa akɔ na Maria la kpɔe wòtso kpla do go yina la, wobu
be Lazaro fe yɔdo toe woyina be yeaɖafa avi eya ta wokplɔe ɖo.
32 Ke Maria zɔ va tu Yesu eye wòdze klo ɖe efe afɔnu gblɔ nɛ be, “Afetɔ, ɖe
nèva kaba la, anye ne nɔvinyea meku o.”
33 Esi Yesu kpɔ ale si Maria nɔ avi fam nublanuitɔe eye Yudatɔwo hã nɔ
efam kplii la efe dzi ʋuʋu eye efe tame ɖe fu. 34 Ebia be, “Afi kae woɖii ɖo?”
Woɖo eŋu nɛ be, “Va kpɔ yɔdoa ɖa!” 35 Enumake Yesu hã fa avi.
36 Le esia ta la, Yudatɔwo fe dumemegãwo gblɔ na wo nɔewo be, “Mikpɔ
ale si gbegbe wòlɔ̃e ɖa? Xɔlɔ̃ veviwoe wonye vavã.”
37 Ke wo dometɔ aɖewo gblɔ bena, “Ame sia si te ŋu ʋu ŋku na ŋkuagbãtɔ,
nu ka ŋuti mewɔe be ame sia megaku o ma?”
45
Yesu fɔ Lazaro ɖe tsitre
38 Yesu gaʋuʋu le eɖokui me eye wòɖo yɔ do la gbɔ. Yɔdoa nye agado aɖe si nu
wotsɔ kpe xee.
39 Eɖe gbe na ameawo be, “Mimli kpea ɖa.”
Ke Marta, ame si nɔvi ku la gblɔ na Yesu be, “Oo Afetɔ, amea ku ŋkeke ene
sɔŋue nye esi eya ta aʋẽ akpa.”
40 Yesu trɔ biae be, “Nyemegblɔ na wò bena, ne èxɔ dzinye se la, Mawu awɔ
nukunu gã aɖe nàkpɔ oa?”
41 Womli kpe la da ɖe adzɔge. Azɔ Yesu wu mo dzi eye wògblɔ bena, “Fofo,
meda akpe na wò be èɖoa tom. 42 Èɖoa tom ɣesiaɣi gake mele esia gblɔm le ame
siwo katã le afi sia ta, bena woaxɔe ase be wòe dɔm ɖa.” 43 Le esia megbe la edo
ɣli be, “Lazaro lee, do go va!”
44 Enumake Lazaro fɔ tso ku me la do kple ameɖivɔ si me woblae ɖo. Yesu
gblɔ na ameawo be, “Mitu avɔawo le eŋu ne wòadzo.”
Woɖo nugbe be woawu Yesu
(Mateo 26:1-5; Marko 14:1-2; Luka 22:1-2)
45 Yudatɔwo fe dumemegã siwo va be yewoakpɔ Maria ɖa eye wokpɔ nukunu sia
tefe la xɔ Yesu dzi se mlɔeba. 46 Ke wo dometɔ bubu aɖewo hã tso yi Farisitɔwo
gbɔ eye wogblɔ nya siwo katã va dzɔ la na wo.
47 Esi Osɔfogãwo kple Farisitɔwo se nya sia la, woyɔ takpekpe enumake be
yewoadzro nya la me. Wobia wo nɔewo be, “Nɔviwo, nu ka wɔ ge míala? 48 Enye
46
nyatefe be ŋutsu sia wɔa nukunuwo. Ne míena mɔe alea la, dukɔ la katã ava dze
eyome. Ne esia va eme la, Roma ʋakɔ la ava dze mia dzi, awu mi eye woaxɔ
dziɖuɖua le mi Yudatɔwo si.”
49 Wo dometɔ ɖeka si nye Kayafa, ame si nye Osɔfo gãtɔ le fe ma me la tsi
tre gblɔ be. 50 “Miekpɔe dze sii be enyo be ame ɖeka naku ɖe dukɔa ta wu be dukɔa
katã natsrɔ̃ oa?”
51 Abe Osɔfo gãtɔ le fe ma me ene la egblɔ nya ɖi be Yesu aku ɖe dukɔ la ta,
ke megblɔ esia le eya ŋutɔ ɖokui si o. 52 Menye ɖe Israel dukɔa ɖeɖe ko ta o ke boŋ
ɖe Mawu vi siwo kaka ɖe xexeame katã la be woafo wo katã nu fu ɖekae. 53 Le esia
ta tso ema dzi la Yudatɔwo fe dumemegãwo de asi ɖoɖowɔwɔ me ɖe Yesu wuwu ŋu.
54 Azɔ Yesu dzudzɔ nufiafia la dutofo eye eya kple efe nusrɔ̃lawo dzo yi
Yerusalem yi dzogbekɔfe aɖe si woyɔna be Efrayim la me.
55 Yudatɔwo fe Ŋutitotoŋkekenyui la te tu afe eya ta dutatɔwo katã va
Yerusalem ŋkeke geɖewo do ŋgɔ be yewoawɔ ŋutikɔklɔkɔnu la hafi azã la naɖo. 56
Wo dometɔ geɖe ŋutɔ di be yewoakpɔ Yesu eya ta wobia wo nɔewo edziedzi be,
“Ale kee, miebu be ele azã la ɖufe va gea?” 57 Le ɣeyiɣi sia me la, Osɔfogãwo kple
Farisitɔwo ɖe gbefã le dutofo be ame sia ame si kpɔ Yesu la nena yewoanya ne
yewoalée enumake.
Amisisi na Yesu le Betania
(Mateo 26:6-13; Marko 14:3-9)
12 Esusɔ ŋkeke ade woaɖu Ŋutitotoŋkekenyui la. Yesu va ɖo Betania si nye
Lazaro, ame si wòfɔ ɖe tsitre tso ame kukuwo dome la fe du me. 2 Woɖo kplɔ̃
47
gɔ̃ aɖe na Yesu le afi sia eye Marta subɔ Yesu le kplɔ̃a ŋu. Lazaro hã nɔ kplɔ̃a ŋu
kple Yesu. 3 Esi wonɔ nu ɖum la, Maria tsɔ amiʋeʋẽ xɔasi aɖe vɛ eye wosii na Yesu
fe afɔwo eye wòtsɔ efe taɖa tutu afɔawoe. Amia fe ʋeʋẽ lilili la xɔ afe blibo la me.
4 Esi Yuda Iskariɔt, Yesu fe nusrɔ̃lawo dometɔ ɖeka, ame si va fia Yesu
yomemɔ emegbe la, kpɔ nu sia la, egblɔ bena, 5 “Nu ka ta wòle be woagblẽ amiʋeʋẽ
xɔasi sia? ɖe wòle be woadzrae atsɔ ga la ana ame dahewo.” 6 Menye ɖe Yuda
Iskariɔt le ame dahewo nu vem tae wògblɔ esia o, ke boŋ be enye fiafitɔ eye eya kee
kpɔa nusrɔ̃lawo fe ga dzi tae. 7 Tete Yesu gblɔ be “Miɖe asi le eŋu, elabena ewɔ esia
dzra ɖo ɖi na nye ɖigbe. 8 Ame dahewo le mia dome ɖaa, gake nyemanɔ mia dome
ɖaa o.”
Woɖo nugbe ɖe Lazaro wuwu ŋuti
9 Esi Yerusalemtɔwo se be Yesu va ɖo wo dome la woʋli vevie bena yewoakpɔe,
eye yewoakpɔ Lazaro, ame si gagbɔ agbe tso ku me hã. 10 Eya ta Osɔfogãwo wɔ
ɖoɖo be yewoawu Lazaro hã, 11 elabena eya amea tae Yudatɔ geɖewo dzo le wofe
kplɔlawo gbɔ yi Yesu gbɔ eye woxɔ edzi se.
Yesu yi Yerusalem abe dziɖula ene
(Mateo 21:1-11; Marko 11:1-11; Luka 19:28-40)
12 Le ŋufɔke la, eɖi le Yerusalem dua katã me be Yesu le mɔ dzi gbɔna. Ame
geɖewo siwo va Ŋutitotoŋkekenyui la ɖufe la hã see ale woyi be yewoaɖakpee. 13
Woŋe deʋayawo kple atilɔwo ɖe asi eye wonɔ ɣli dom nɔ aseye tsom be, “Hosana!
Woayra Israel fe fia la! Woayra ame si gbɔna le Afetɔ la fe ŋkɔ me!”
48
14 Yesu nɔ tedzivi aɖe dzi eye esia fia be nyagblɔɖi si woŋlɔ ɖi be, 15
“Mègavɔ̃ o, Zion nyɔnu. Wò fia do tedzivi gbɔna le ɖokuibɔbɔ me!” la va eme
tututu.
16 Yesu fe nusrɔ̃lawo menya bena Yesu wu nyagblɔɖi sia nu le ɣemaɣi o,
gake esi wòtrɔ dzo yi dzifo le ŋutikɔkɔe me la, efe nusrɔ̃lawo kpɔ dze sii bena,
nyagblɔɖi geɖe siwo woŋlɔ ɖe mawunya me la va eme wokpɔ.
17 Ame siwo nɔ etefe hafi Yesu fɔ Lazaro ɖe tsitre tso ame kukuwo dome la
gblɔ ale si nua katã va emee la na ame bubuwo. 18 Le nukunu si wòwɔ wose ta la,
amewo fo zi be yewoaɖakpɔe.
19 Ale Farisitɔwo gblɔ na wo nɔewo be, “Mikpɔ ɖa, míedɔ̃, xexeame katãe
nye ma kplɔe ɖo hoo!”
Helatɔ aɖewo di Yesu
20 Griktɔ alo Helatɔ aɖewo hã nɔ ame siwo va Yerusalem dua me be yewoaɖu
ŋutitotoŋkekea la dome. 21 Ame siawo va Filipo si tso Betsaida gbɔ eye wogblɔ nɛ
bena, “Afetɔ, mieɖe kuku miedi be miakpɔ Yesu.” 22 Filipo hã yi ɖagblɔe na
Andrea ale eya kple Andrea woyi Yesu gbɔ yi ɖagblɔ ameawo fe didi nɛ.
23 Yesu ɖo eŋu na wo be, “Gafofo la de woakɔ Amegbetɔvi la ŋu. 24 Le
nyatefe me, mele egblɔm na mi be ne bliku la mege ɖe anyigba eye wòku o la ekema
eya ɖeka tsi anyi, gake ne eku la etsea ku geɖe. 25 Nenye be ame aɖe tsi dzi ɖe efe
agbe ŋu le xexe sia me la, abui, ke ame si tsɔ efe agbe na le tanye la, adzrae ɖo ɖi na
agbe mavɔ la.
26 “Nenye be ame aɖe di be yeazu nye nusrɔ̃la la, nedze yonyeme, elabena
49
ele na nye subɔvi ɖe sia ɖe be wòanɔ afi si mele. Eye ne edze yonyeme la, Fofo la
ŋutɔ ade bubu eŋu.
Ele be woakɔ Amegbetɔvi la ɖe dzi
27 Nye gbɔgbɔ le nu xam vevie ŋutɔ. ɖe mado gbe ɖa be, Fofo, ɖem tso fukpekpe
siwo le ŋgɔnye la mea? Gbeɖe, mele be magblɔ nenema o, elabena esia tae meva
xexeame ɖo. 28 Fofo, de ŋutikɔkɔe kple bubu wò ŋkɔ la ŋu.”
Esi Yesu wu nya siawo nu ko la, gbe aɖe ɖi tso dzifo be, “Mewɔ esia xoxo
eye magawɔe ake.” 29 Esi ameha la se gbe sia la, wo dometɔ aɖewo bu be dzie ɖe
gbe, eye bubuwo hã gblɔ be mawudɔla aɖee fo nu nɛ.
30 Yesu gblɔ na wo bena, “Miawo tae gbe sia ɖi ɖo, menye nye tae o. 31
Xexeame fe ʋɔnudrɔ̃ŋkeke la ɖo edzi vɔ eye gafofoa hã su be woanya Satana, si nye
xexeame dziɖula la ɖa. 32 Eye ne woklãm ɖe atitsoga ŋu vɔ megbe la, mahe amewo
katã ɖe ɖokuinye ŋu.” 33 Yesu gblɔ nya sia bena yeatsɔ afia ku si fomevi ku ge yele.
34 Ameha la biae be; “ɖe nèbe yele kuku gea? Míesee be ne Mesia la va la
anɔ agbe tegbee. Nu ka tae nèbe woaklã Mesia la ɖe atitsoga ŋu? Mesia ka gblɔm
nèle?”
35 Yesu ɖo eŋu na wo be, “Nye Kekeli agaklẽ na mi hena ɣeyiɣi sue aɖe ko.
Mizɔ le Kekeli la me esi mɔnukpɔkpɔ gale mia si be viviti nagado ɖe mi o elabena
ame si le zɔzɔm le viviti me la menya afi si yim wòle o. 36 Mixɔ Kekeli la dzi se zi
ale si wole mia gbɔ be miazu kekeliviwo.” Esi Yesu gblɔ nya siawo vɔ la, edo go le
ameawo dome yi ɖaɣla eɖokui.
50
Yudatɔwo fe dzimaxɔse
37 Togbɔ be Yesu wɔ nukunu geɖe hã la, ame geɖewo mexɔ edzi se be eyae nye
Mesia la o. 38 Nu sia tututu ŋutie nyagblɔɖila Yesaya fo nu tsoe be, “Afetɔ, ame kae
axɔ mia dzi ase? Ame kae axɔ Mawu fe nukunu gã siwo wowɔ la dzi ase?” 39
Yesaya gagblɔ bena, 40 “Mawu na bena ame siawo fe gbɔgbɔmeŋkuwo gbã eye
wòna bena wofe dziwo ku atri, bena womagase nu, akpɔ nu alo atrɔ ɖe Mawu gbɔ be
woada gbe le wo ŋu o.” 41 Yesaya fe nya siawo katã ku ɖe Yesu ŋu elabena Yesaya
kpɔ ŋutega aɖe si me woɖe Mesia la fe ŋutikɔkɔe fiae le.
42 Togbɔ be Yudatɔwo fe dumemegã geɖewo xɔe se be Yesue nye Mesia la
hã la, wonɔ vɔvɔ̃m na Farisitɔwo elabena ne wogblɔ le dutofo be Yesue nye Mesia la
la, woaɖe wo le hame. Esia tae wogbe be yewomaʋu Yesu me o, 43 elabena wolɔ̃
amegbetɔ fe bubu wu Mawu fe bubu.
Yesu fe nyawoe woatsɔ adrɔ̃ ʋunu amewo
44 Yesu do ɣli gblɔ na ameha la be, “Ne miexɔ dzinye se la, ekema Mawu dzie ma
miexɔ se. 45 Elabena ne miekpɔm la, ekema ame si dɔm ɖa lae ma miekpɔ. 46 Nye
la Kekelie menye va xexeame, ame siwo katã xɔ dzinye se la, magazɔ viviti me o.
47 Ne ame aɖe se nye nyawo ke mewɔ ɖe wo dzi o la; nyemadrɔ̃ ʋɔnui o, elabena
menye ʋɔnu drɔ̃ gee meva o ke boŋ ɖe meva be maɖe xexeame tso tsɔtsrɔ̃ me. 48
Gake ame siwo mexɔm o, eye womewɔ ɖe nye nyawo dzi o la, woadrɔ̃ ʋɔnu wo le
nuwuwuŋkekea dzi eye nya siwo gblɔm mele fifia lae woatsɔ adrɔ̃ ʋɔnu woe. 49
Elabena nya siwo katã megblɔna la menye nye ŋutɔ nye nyawo o, ke boŋ wonye
51
gbedeasi si mexɔ tso Fofo la gbɔ na mi. 50 Menyae kɔtee be efe nyawo katã akplɔ
ame ayi agbe mavɔ mee, eya ta megblɔa nya sia nya si wògblɔ nam be magblɔ na mi
la na mi.”
Yesu klɔ efe nusrɔ̃lawo fe afɔwo ŋuti
13 Azɔ esusɔ ŋkeke ɖeka ko ne Ŋutitotoŋkekenyui la naɖo eye Yesu nya be
ɣeyiɣia de be yeadzo le xexeame atrɔ ayi fofoa gbɔ. Elɔ̃ etɔ siwo le xexeame ŋutɔ,
eye wògaɖe lɔlɔ̃ sia fia. 2 Yesu kple efe nusrɔ̃lawo nɔ fiẽnuɖufe. Do ŋgɔ la, Satana
dee tame na Yuda Iskariɔt, Simɔn vi la, be wòayi aɖade Yesu asi. 3 Yesu nya be
fofo la tsɔ ŋusẽwo katã na ye. Enya hã be, Mawu gbɔe yetso va eye yeagatrɔ ayi
Mawu gbɔ. 4 Le sia ta Yesu tsi tre le fiẽnuɖukplɔ̃a ŋu eye wòɖe efe awu da ɖi hetsɔ
tsiletsɛ sa ɖe ali. 5 Etsɔ gagba ku tsi ɖe ame eye wòde asi nusrɔ̃lawo fe afɔwo kɔklɔ
me. Ne eklɔ ame aɖe tɔ vɔ la, etsɔa tsiletsɛ si wòsa ɖe ali la fe akpa aɖe tutua wo
ŋui. 6 Esi wòɖo Petro dzi be wòaklɔ efe afɔwo nɛ la, Petro gblɔ nɛ be, “Afetɔ, mele
be wò nàklɔ míafe afɔwo ŋuti na mí o.”
7 Yesu ɖo eŋu nɛ be, “Mase nu si ta mele ewɔm la gɔme fifia o, gake ava se
egɔme emegbe.”
8 Ke hã Petro gbe be Yesu maklɔ yefe afɔwo o. Egblɔ na Yesu be, “Gbeɖe,
màklɔ nye afɔwo ŋuti o.”
Yesu ɖo eŋu nɛ be, “Ne nyameklɔ wò afɔwo o la, ekema màkpɔ gome aɖeke
tso gbɔnye o.”
9 Petro do ɣli gblɔ be, “Ne ele nenema la, ekema menye nye afɔwo ko o, ke
boŋ klɔ nye asiwo kple nye ta hã.”
52
10 Yesu ɖo eŋu nɛ be, “Ame si le tsi xoxo la, afɔkɔklɔ koe hiã nɛ bena eŋuti
nakɔ nyuie. Wò la, ŋutiwò kɔ, gake menye ame sia ame si le afi sia la ŋutie kɔ o.”
11 Yesu gblɔ nya sia elabena enya ame si gbɔna ye de ge asi.
12 Esi wòklɔ nusrɔ̃lawo fe afɔwo vɔ la, etsɔ efe awu do, nɔ anyi eye wòbia
wo be, “Miese nu si mewɔ la gɔmea? 13 Miawo la mieyɔam be, ‘Afetɔ’ kple
‘Nufiala’, eye esia le eme vavã. 14 Minya be esi nye, miafe Afetɔ kple Nufiala,
meklɔ miafe afɔwo ŋu la, ele na miawo hã be miaklɔ mia nɔewo fe afɔwo. 15
Kpɔɖeŋu wònye mena mi eya ta miwɔ ɖe kpɔɖeŋu sia dzi. 16 Enye nyatefe be subɔvi
mekɔna wua efe afetɔ o, eye dɔtsɔla hã mewua ame si dɔe o. 17 Mienya esiawo eya
ta miwɔ nenema be woahe yayra geɖe vɛ na mi.
Yesu gblɔ Petro fe nugbegbe le egbɔ ɖi
18 “Ele eme be menye mi katãe mele nya sia gblɔm na o, elabena menya mia
dometɔ ɖe sia ɖe. Mawunya gblɔ be, “Ame si le nu ɖum kplim lae adem asi.” Nya
sia ava eme kpuie. 19 Mele nya siawo katã gblɔm na mi bena ne wova eme la, miaxɔ
dzinye ase.
20 “Mele egblɔm na mi la nyatefe me be, ame si laxɔ ame si medɔ la, nyee
wòxɔ, eye ame si laxɔm la, xɔ ame si dɔm ɖa.”
Yesu gblɔ nya ɖi tso eyomemɔfiala ŋu
(Mateo 26:20-25; Marko 14:17-21; Luka 22:21-23)
21 Azɔ Yesu gblɔ kple vevesese gã aɖe be, “Le nyatefe me la, mia dometɔ ɖekae
adem asi.” 22 Nya siawo na be nusrɔ̃la ɖe sia ɖe trɔ kpɔ nɔvia fe ŋkume. Wonɔ ame
53
si wòwɔnɛ la dim be yewoanya.
23 Nusrɔ̃lawo dometɔ ɖeka, esi Yesu lɔ̃na vevie la, nɔ anyi ziɔ ɖe Yesu ŋu.
24 Simɔn Petro wɔ dzesi nɛ gblɔ nɛ be, “Biae, mía dometɔ si ŋuti wòle nu fom
tsoe.”
25 Nusrɔ̃la la gaziɔ ɖe Yesu ŋu eye wòbiae be, “Afetɔ, ame kae?”
26 Yesu ɖo eŋu nɛ bena, “Eyae nye ame si matsɔ abolo kakɛ sia asisi detsi
atsɔ ana.” Tete wòtsɔ abolo kakɛ la sisi detsi hetsɔe na Simon vi, Yuda Iskariot.
27 Esi Yuda ɖu aboloa vɔ ko la, Satana ge ɖe eme. Yesu gblɔ nɛ be, “ɖe abla
nàyi aɖawɔ nu si nèɖo la.”
28 Ke nusrɔ̃la mamlɛawo mese nya si gblɔm Yesu nɔ la gɔme o. 29 Woawo
ya bu be esi wònye Yudae nye yewo fe gadzikpɔla tae Yesu le edɔm be wòayi aɖaxe
fe ɖe nu si ɖum yewole la ta loo alo wòayi aɖana ga ame dahewo. 30 Yuda hã dzo le
xɔa me enumake hege ɖe viviti la me.
Se yeye la
31 Esi Yuda do go le xɔa me la, Yesu gblɔ be, “ɣeyiɣi de be woaɖe Amegbetɔ Vi
alo Mesia la fe ŋutikɔkɔe ɖe go eye woaɖe Mawu fe ŋutikɔkɔe ɖe go to eya amea
me. 32 Le ɣeyiɣi kpui aɖe megbe la, Mawu aɖe ŋutikɔkɔe sia ɖe go to menye. 33
Vinye lɔlɔ̃wo, ɣeyiɣi vi aɖe ko maganɔ mia gbɔ! Abe ale si megblɔ na Yudatɔwo fe
amegãwo ene la, miadim gake miakpɔm o, eye afi si meyina hã miate ŋu ava o.
34 “Le esia ta la mele se yeye nam mi, si nye be, milɔ̃ mia nɔewo abe ale si
nye hã melɔ̃ mii ene. 35 Lɔlɔ̃ vavã si miatsɔ na mia nɔewo lae afia xexeame kɔtee be
mienye nye nusrɔ̃lawo vavã.”
54
Wogblɔ nya ɖi tso Petro fe nugbegbe le Yesu ŋu ŋuti
(Mateo 26:31-36; Marko 14:27-31; Luka 32:31-34)
36 Simɔn Petro biae be, “Afetɔ, afi kae nèyina?” Yesu ɖo eŋu nɛ be, “Afi si meyina
fifia la miate ŋu akplɔm ɖo ayi o, ke emegbe la, miava.”
37 Petro gabiae be, “Nu ka tae nyemate ŋu akplɔ wò ɖo fifia o? Nye la mele
klalo be maku ɖe tawò.”
38 Yesu ɖo eŋu nɛ be, “Èka ɖe edzi be àte ŋu aku ɖe tanyea? Nyatefe wònye
gblɔm mele na wò be hafi koklo naku atɔ zi gbãtɔ etsɔ fɔŋli la, àgbe nu le gbɔnye
zigbɔzi etɔ̃ be yemenyam o.”
Yesue nye mɔ si yi Fofo la gbɔ
14 Yesu yi edzi gblɔ na nusrɔ̃lawo be, “Migana vɔvɔ̃ naɖo mi eye miafe dzi
naʋuʋu nyanyanya o. Mixɔ Mawu dzi se, eye mixɔ nye hã dzinye se. 2 Fofonye feme
la xɔ nyui geɖewo li, ne ɖe mele nenema o la, ne megblɔe na mi. Meyina afi ma be
madzra tefe ɖo ɖi na mi. 3 Ne meyi ɖadzra tefe ɖo ɖi na mi la, matrɔ ava akplɔ mi
be mianɔ gbɔnye ale be afi si mele la miawo hã mianɔ afi ma. 4 Mienya afi si
meyina la xoxo eye mienya mɔ la hã.” 5 Toma gblɔ nɛ be, “Gbeɖe, Afetɔ, mienya
afi si nèyina o, ale ke wɔ miate ŋu anya mɔ la?”
6 Yesu ɖo eŋu nɛ be, “Nyee nye Mɔ la, Nyatefe la kple Agbe la. Ame aɖeke
mate ŋu ayi Fofo la gbɔ o, negbe to dzinye ko. 7 Ne ɖe mienya ame si fomevi menye
55
la, anye ne mienya ame si fomevi Fofonye hã nye. Tso azɔ dzi la, mienya ame si
Fofonye nye eye miekpɔe hã!”
8 Filipo gblɔ be, “Afetɔ, fia Fofo la mi ekema miafe dzi adze eme.”
9 Yesu ɖo eŋu nɛ be, “Filipo, ke va se ɖe fifi hã la, mènya ame si fomevi
menye o. Ke esi meli kpli mi ŋkeke siawo katã hã mienyam kpɔ oa? Ame sia ame si
kpɔm la, Fofo lae ma wòkpɔ. Ke nu ka wɔ miegale didim be yewoakpɔ Fofo la? 10
ɖe miexɔe se be, mele Fofo la me eye Fofo la hã le menye oa? Nya siwo katã
megblɔna la menye nye ŋutɔ nye nyawoe o, ke boŋ wonye Fofonye si le menye la fe
nyawo. Fofo la wɔa efe dɔwo to dzinye. 11 Miawo ya mixɔe se ko be mele Fofo la
me eye Fofo la hã le menye. Ne miate ŋu axɔ ase le mɔ sia nu o la, ekema mixɔ
dzinye se le nukunu gã geɖe siwo mewɔ miekpɔ la ta.
12 Le nyatefe me, mele egblɔm na mi be ame sia ame si xɔa dzinye sena la
awɔ dɔ siwo katã mele wɔwɔm, eye awɔ dɔ gãwo wu esiwo mewɔ, elabena meyina
ɖe fofo la gbɔ. 13 Mawɔ nu sia nu si miabia le nye ŋkɔ dzi la na mi ale be Vi la nakɔ
Fofo la ŋuti. 14 Ẽ, ne miebia nane to nye ŋkɔ dzi ko la, mawɔe na mi.
Yesu do Gbɔgbɔ Kɔkɔe la ŋugbe
15 “Ne mielɔ̃am la, miawɔ nye sewo dzi.
16 “Mabia Fofo la, wòaɖo Nyaxɔɖeakɔla bubu ɖe mi, 17 ame si nye nyatefe
fe Gbɔgbɔ, be wòanɔ anyi kpli mi yi ɖe mavɔ me. Xexeame mate ŋu axɔ
Nyaxɔɖeakɔla sia o elabena mekpɔnɛ alo dzea sii o. Ke miawo la, mienyae elabena
ele mia me eye wòanɔ anyi kpli mi. 18 Nye la, nyemegblẽ mi ɖi abe tsyɔ̃eviwo ene
o, matrɔ ava mia gbɔ. 19 Le ɣeyiɣi kpui aɖe megbe la xexeametɔwo magakpɔm o ke
56
miawo ya miakpɔm elabena mele agbe eye miawo hã mianɔ agbe. 20 Gbe ma gbe la,
mianya be mele Fofo la me, eye miawo miele menye eye nye hã mele mia me. 21
Ame si wɔna ɖe nye nyawo dzi la, eyae lɔ̃am, eye ame si lɔ̃am la, Fofonye hã alɔ̃e,
nye hã malɔ̃e eye maɖe ɖokuinye afiae.”
22 Yuda, ke menye Yuda Iskariɔt o, ke boŋ nusrɔ̃la bubu si tsɔ ŋkɔ sia la biae
be, “Afetɔ, nu ka ta wònye be mí nusrɔ̃lawo koe nèle ɖokuiwo ɖe ge afia ke menye
xexeame katã o?”
23 Yesu ɖo eŋu nɛ be, “Elabena ele be maɖe ɖokuinye afia ame siwo lɔ̃m eye
wowɔa nye gbe dzi. Fofo la hã alɔ̃ wo eye nye kple Fofo la miava nɔ wo gbɔ. 24
Ame sia ame si mewɔa nye gbe dzi o la, melɔ̃am o. Nya siwo gblɔm mele la menye
nye ŋutɔ tɔnye o ke boŋ etso Fofo si dɔm ɖa la gbɔ. 25 Mele nya siawo gblɔm na mi
fifia esi megale mia gbɔ. 26 Ke ne Fofo la dɔ Gbɔgbɔ Kɔkɔe, Akɔfala la, ɖo ɖe nye
tefe la, afia nu geɖewo mi eye wòagagbugbɔ kpe aɖo nu siwo katã megblɔ na mi la
dzi na mi.
27 “Mele ŋutifafa gblẽm ɖi na mi. Nye ŋutɔ nye ŋutifafa tsɔm mele na mi.
Menye xexeame tɔ fomevi o. Eya ta migana miafe dzi naʋuʋu nyanyanya kple vɔvɔ̃
o, eye dzika hã megatso mia fo o. 28 “Miese megblɔ be, ‘Madzo eye magatrɔ agbɔ
va mia gbɔ.’ Ne mielɔ̃m la dzi adzɔ mi be mele dzodzom yina ɖe Fofo la gbɔ
elabena Fofo la lolo wum. 29 Megblɔ nya siawo na mi hafi woava dzɔ ale be ne
wova dzɔ la ne miaxɔ dzinye ase.
30 “Nyemagayi nufofo na mi dzi fũu o elabena xexe sia me dziɖula le mɔ dzi
gbɔna. Mekpɔ ŋusẽ ɖe dzinye o, 31 gake ele be xexeame nanyae be melɔ̃ Fofo la eye
be mewɔa nu si tututu Fofo la ɖo nam be mawɔ. Azɔ la, mina míadzo.”
57
Yesue nye wainti vavã la
15 “Nyee nye Wainti vavã la eye Fofonyee nye Agbletɔ la. 2 Elãa alɔdze siwo le
ŋunye eye wometsea ku o la ɖa, ke esiwo tsea ku la, eɖea wo ŋu be woagatse ku
geɖe fũ wu. 3 Miawo la Fofo la kɔ mia ŋu xoxo le nya siwo megblɔ na mi la ta. 4
Minɔ menye eye nye hã manɔ mia me. Wain fe alɔdze aɖeke mate ŋu atse ku nenye
be wolãe ɖa tso wainti la ŋu o. Eya ta miawo hã, nyemanɔmee la, miate ŋu atse ku
aɖeke o.
5 “Nyee nye Wainti la eye miawoe nye alɔdzeawo. Ame si le menye eye nye
hã mele eme la, atse ku nyui geɖe elabena nyemanɔmee la miate ŋu awɔ naneke o. 6
Ame si aɖe ɖe aga tso gbɔnye la, woatsɔe afu gbe abe alɔdze matseku ene, eye woatɔ
dzoe. 7 Ke ne mienɔ menye eye miewɔ nye gbe dzi la, nu sia nu si miabia la
woawɔe na mi. 8 Nye nusrɔ̃la vavãwo tsea ku geɖe eye esia hea ŋutikɔkɔe geɖe vanɛ
na Fofonye.
9 “Melɔ̃ mi abe ale si Fofo la lɔ̃m ene. Eya ta minɔ nye lɔlɔ̃ sia me ɖaa. 10
Ne miewɔa nye se siwo mede na mi dzi la, mianɔ nye lɔlɔ̃ me abe ale si meɖo to
Fofonye fe sededewo eye menɔ efe lɔlɔ̃ la me ene. 11 Mele nya siawo gblɔm na mi
bena dzidzɔ si le menye la nanɔ miawo hã mia me eye wòanɔ mia me agbã go. 12
Mele se dem na mi be, mialɔ̃ mia nɔewo abe ale si nye hã melɔ̃ mii ene. 13 Lɔlɔ̃ gãtɔ
kekeake si ame ate ŋu aɖe afia nɔviae nye be wòatsɔ efe agbe ana ɖe eta. 14 Ne
miewɔ ɖe nye gbe dzi la, ekema mienye xɔ̃nyewo. 15 Azɔ la, nyemagayɔ mi be
subɔviwo o, elabena afetɔ mate ŋu agblɔ efe nya ɣaɣlawo na subɔvi o. Ke mayɔ mi
azɔ be xɔ̃nyewo. Esia le eme vavã elabena megblɔ nya sia nya si Fofo la gbɔ nam la
na mi.
58
16 “Menye miawoe tiam o. Nyee tia mi. Eye ɖe metia mi be miayi aɖatse ku
nyui siwo anɔ anyi ɖaa. Le esia ta nu sia nu si miabia Fofo la le nye ŋkɔ dzi la awɔe
na mi. 17 Mele se dem na mi be mialɔ̃ mia nɔewo.
Xexeame lé fu nusrɔ̃lawo
18 Ne xexe sia me tɔwo lé fu mi la minyae be wolé fum gbã. 19 Nenye xexe sia me
tɔwo mienye la, anye ne woalɔ̃ mi, ke esi metia mi tso xexeame ta la wolé fu mi. 20
Miɖo ŋku nya si megblɔ na mi la dzi be, “Subɔvi mewua efe Afetɔ o. ne woti
yonyeme la, woati miawo hã yome. Nenye ɖe woɖo tom la woaɖo to miawo hã. 21
Xexe sia me tɔwo ati mia yome elabena mienye tɔnyewo. Woawɔ esia elabena
womenya Mawu si dɔm ɖa la o.
22 “Nenye ɖe nyemeva gblɔ mawunya la na wo o la, womabu fɔ wo ɖe wofe
nu vɔ̃wo ta o, gake esi wose mawunya la ta la, taflatsedodo aɖeke meli na wo o. 23
Ame sia ame si lé fum la, lé fu Fofonye hã. 24 ɖe nyemewɔ nunuku gã geɖe si ame
aɖeke mewɔ kpɔ le wo dome o la, anye ne womabu fɔ wo o. Gake wokpɔ nukunu
geɖe siwo mewɔ, eye wometsɔ ɖeke le eme o, ke boŋ wogbe nu le nye kple Fofonye
gbɔ. 25 Esia wu nya si nyagblɔɖilawo gblɔ tso Mesia la ŋu be, ‘Wogbe nu le gbɔnye
dzodzro.’
26 “Ne Nyaxɔɖeakɔla la, ame si madɔ ɖo ɖe mi tso Fofo la gbɔ, nyatefe fe
Gbɔgbɔ si tso Fofo la gbɔ, va la, aɖi ɖase tso ŋutinye. 27 Gake ele be miawo hã
miaɖi ɖase le ŋutinye, elabena mienɔ anyi kplim tso gɔmedzedzea me ke.
59
Yesu fe kaklãnyawo fe nuwuwu
16 “Megblɔ nya siawo katã na mi bena ne miedo go nu dziŋɔ siwo le mia ŋgɔ la,
ke megaɖe le mia te o. 2 Ŋkekewo li gbɔna esi woaɖe mi le wofe hame eye ne wowu
mi hã la, woabu be Mawu fe dɔ wɔm yewole. 3 Woawɔ esiawo elabena womedze
sim alo Fofo la o. 4 Le nyatefe me la, ɖe mele nya siawo gblɔm na mi be mianɔ
klalo eye ne ɣeyiɣia ɖo la, miaɖo ŋku edzi be mena mienya do ŋgɔ. Nyemegblɔ nya
siawo na mi tsã o, elabena menya be manɔ mia gbɔ vie.
Gbɔgbɔ Kɔkɔe la fe dɔwɔwɔ
5 “Azɔ medzo yina ame si dɔm ɖa la gbɔ, gake mia dometɔ aɖeke mebia afi si
meyina ta se o. 6 Ke esi megblɔe na mi la, miafe dziwo yɔ fũ kple nuxaxa. 7 Enye
nyatefe be ne medzo le mia gbɔ la enyo wu, elabena ne nyemedzo o la, Akɔfala hã
mava o. Ke ne medzo la, Ame sia ava, elabena maɖoe ɖe mi.
8 “Ne Gbɔgbɔ Kɔkɔe la va la, atɔ asi xexe sia me tɔwo fe nu vɔ̃wo dzi na wo.
Hekpe ɖe esia ŋu la, aɖe Mawu fe dzɔdzɔenyenye kple ʋɔnudɔdrɔ̃ afia. 9 Xexe sia
me tɔwo fe nu vɔ̃enye be womexɔ dzinye se o. 10 Le dzɔdzɔenyenye ŋuti la, meyina
Fofo la gbɔ eye miagakpɔm o. 11 Eye le ʋɔnudɔdrɔ̃ ŋuti la, wodrɔ̃ ʋɔnu xexe sia me
fia la xoxo.
12 “Nya geɖe ŋutɔ le asinye be magblɔ na mi gake miate ŋu ase wo gɔme
fifia o. 13 Ne Gbɔgbɔ Kɔkɔe si nye nyatefe Gbɔgbɔ va la, ana miaŋɔ ɖe nyatefe la
me, elabena, magblɔ nya si dze eya ŋutɔ ŋu o, ke boŋ afo nu na mi tso nya siwo
wòse la ko ŋu, eye agblɔ nu siwo gbɔna dzɔdzɔ ge la na mi. 14 Gbɔgbɔ Kɔkɔe la
60
aɖe nye ŋutikɔkɔe afia elabena nu siwo katã wòagblɔ na mi la atso gbɔnye. 15 Nu
siwo katã le Fofonye si la tɔnyee esia tae megblɔ na mi be nu si Gbɔgbɔ Kɔkɔe la
agblɔ na mi la atso gbɔnye.
Nusrɔ̃lawo fe nuxaxa atrɔ azu dzidzɔ
16 Esusɔ vie miagakpɔm o eye esusɔ vie miagakpɔm.” 17 Efe nusrɔ̃lawo dometɔ
aɖewo bia wo nɔewo bena, “Nu ka tututu gblɔm wòle? Egblɔ be, ‘Esusɔ vie
miagakpɔm o’ eye ‘esusɔ vie miagakpɔm’. Egagblɔ hã be, ‘Meyina Fofo la gbɔ.’ 18
‘Esusɔ vie sia gɔme ɖe?’ Míese nu siwo katã gblɔm wòle la gɔme o.”
19 Yesu nya be nusrɔ̃lawo di be yewoabia nya siwo yegblɔ la gɔme, eya ta
egblɔ be, “Nya siwo megblɔ la gɔme biam miele mia nɔewoa? 20 Mele egblɔm na
mi le nyatefe me be, miaxa nu eye miafa avi ke xexeame ya akpɔ dzidzɔ, mialé
blanui ke esia atrɔ azu dzidzɔ na mi. 21 Ne nyɔnu le ku lém la, esea veve ale
gbegbe, gake ne edzi vi ko la, eŋlɔa vevesesea be enumake eye wòkpɔa dzidzɔ be
yedzi ame ɖe xexeame. 22 Nenema ke wòle na miawo hã fifia, miele konyi fam,
gake ne megatrɔ va mia gbɔ la miakpɔ dzidzɔ gã aɖe, eye ame aɖeke mate ŋu axe mɔ
na miafe dzidzɔkpɔkpɔ o. 23 Le ŋkeke mawo me la, miagabia nanekem o, elabena
miate ŋu abia nu sia nu Fofo la faa, eye ne miebiae le nye ŋkɔ dzi ko la, ana mi. 24
Va se ɖe fifi la miebia naneke le nye ŋkɔ dzi kpɔ o. Ke azɔ la miadze egɔme. Mibia
nu Fofo la le nye ŋkɔ dzi, ekema ana mi eye miafe dzidzɔkpɔkpɔ hã agbã go.
Meɖu xexeame dzi
25 “Mefo nu tso nu siawo ŋu na mi to alobalowo me, ke ɣeyiɣi li gbɔna esi
61
nyemagawɔ esia o, ke boŋ mafo nu na mi faa tso Fofo la ŋu. 26 Le ŋkeke mawo me
la, magahiã be maɖe kuku ɖe mia nu o, ke boŋ ne miebia nane Fofo la le nye ŋkɔ dzi
la, 27 ana mi, elabena mielɔ̃m eye miexɔe se bena Fofo lae dɔm ɖa. Le esia ta Fofo
la hã lɔ̃ mi vevie. 28 Fofo la gbɔe metso va xexe sia me eye Fofo la gbɔ magatrɔ
ayi.”
29 Nusrɔ̃lawo gblɔ nɛ be, “Azɔ ko nèle nu fom na mi faa, ke menye to
alobalowo me o. 30 Azɔ la mienyae bena ènya nu sia nu eye megahiã be ame aɖeke
naɖe naneke gɔme na wò o. Miexɔe se tso azɔ dzi yina be Mawue dɔ wò ɖa.”
31 Yesu bia wo be, “Miexɔe se azɔa? 32 Mikpɔ ɖa, gafofo aɖe li gbɔna eye
eva ɖo gɔ̃ hã xoxo, bena woade zi mia dome eye miaka ahlẽ, ame sia ame aɖo ta eya
ŋutɔ fe afeme, eye miagblẽm ɖi. Gake nyematsi akogo o, elabena Fofo la li kplim.
33 Megblɔ nu siawo katã na mi be miafe dzi nadze eme. Tetekpɔ kple konyifafa
geɖewo ava mia dzi, gake mele egblɔm na mi be, milé dzi ɖe fo, elabena meɖu xexe
sia me fe fuwo katã dzi.”
Yesu do gbe ɖa ɖe eɖokui ta
17 Esi Yesu gblɔ nya siawo vɔ la, ewu mo dzi hegblɔ be, “Fofo, ɣeyiɣia de azɔ.
ɖe viwò la fe ŋutikɔkɔe fia ne Viwò hã natsɔ ŋutikɔkɔe na wò. 2 Elabena èna ŋusẽe
ɖe amegbetɔwo katã dzi le xexeame eye be wòana agbe mavɔ ame sia ame si nètsɔ
nɛ. 3 Ale si ame awɔ akpɔ agbe mavɔ lae nye be, wòanya wò Mawu vavã la, eye
wòaxɔ Yesu Kristo, ame si nèɖo ɖe xexeame hã dzi ase. 4 Mewɔ dɔ ɖe sia ɖe si
nède asi nam la eye to esia me la, mena wò ŋutikɔkɔe dze na anyigbadzitɔwo katã. 5
62
Eye azɔ la, Fofo esi mele ŋkuwòme fifia la, ɖe ŋutikɔkɔe si le nye kpli wò si tso
gɔmedzedzea me la fia le menye.
Yesu do gbe ɖa ɖe efe nusrɔ̃lawo ta
6 “Megblɔ ame si fomevi nènye la na ame siawo. Tsã la wonɔ agbe abe xexe sia me
tɔwo ene, ke azɔ la, ètsɔ wo nam. Le nyatefe me la, tɔwòwoe wonye, eye esi nètsɔ
wo nam va se ɖe fifia la wolé wò nya la me ɖe asi.
7 Azɔ ko wonya be nu sia nu si nètsɔ nam la tso gbɔwò, 8 elabena nya si
nède asinye la metsɔe na wo eye woxɔe. Wonyae kɔtee bena metso gbɔwò, eye
woxɔe se hã be wòe dɔm ɖo ɖa.
9 “Nyemele kuku ɖem ɖe xexeame katã nu o, ke boŋ ɖe ame siwo nètsɔ nam
la ko nu, elabena towòwoe wonye. 10 Nu siwo katã nye tɔnye la tɔwòe eye nu siwo
nye tɔwò hã tɔnyee eye woawo mee woɖe nye ŋutikɔkɔe fia le. 11 Azɔ la, mele xexe
sia me gblẽ ge ɖi, ava gbɔwò. Fofo kɔkɔe, ame siwo katã nètsɔ nam la, wò ŋutɔ kpɔ
wo dzi nyuie bena woawɔ ɖeka abe ale si nye kpli wò miele ɖeka ene, mègana ɖeke
nabu le wo dome o. 12 Esi menɔ xexeame le afii la, mekpɔ ame siwo katã nètsɔ nam
la dzi nyuie. Medzɔ wo ŋu bena ɖeka pɛ hã megatsrɔ̃ o, negbe vi sẽto la koe ayi dzo
mavɔ me abe ale si mawunya gblɔe da ɖi ene.
13 “Ke azɔ la megbɔna gbɔwò eye mele nya siawo gblɔm esi mele wo gbɔ be
nye dzidzɔ nanɔ wo me. 14 Hekpe ɖe esia ŋu la, megblɔ wò sededewo na wo, eye
woxɔ wo, ke xexeametɔwo lé fu wo elabena womewɔa nu abe xexeametɔwo ene o.
Nenema ke nye hã nye agbenɔnɔ mesɔ kple xexeametɔwo fe agbenɔnɔ o. 15 Fofo,
menye ɖe mele biabiam be nàɖe wo le xexeame o, ke boŋ nàde wo wò aʋala te bena
63
Satana nagakpɔ ŋusẽ ɖe wo dzi o. 16 Menye xexe sia me tɔwo wonye o, abe ale si
nye hã nyemenye xexe sia me tɔ o ene. 17 Eya ta na woazu kɔkɔe eye woanye ame
dzadzɛwo, to wò nya la me, elabena wò nya lae nye nyatefe. 18 Abe ale si nèdɔm ɖe
xexeame ene la, nye hã mele wo dɔm ɖe xexeame. 19 Mewɔ ɖokuinye kɔkɔe ɖe wo
ta, bena woawo hã woazu ame kɔkɔewo le nyatefe la me.”
Yesu do gbe ɖa ɖe xɔsetɔwo katã ta
20 “Nyemele gbe dom ɖa ɖe woawo ɖeɖe ko ta o. Ke mele gbe dom ɖa ɖe ame siwo
hã ava xɔ dzinye ase to wofe gbedeasi me, 21 be wo katã woanɔ ɖeka abe ale si wò,
Fofo la, nèle menye eye nye hã mele mewò ene. Woawo hã nenɔ mía me be
xexeame naxɔe ase be wòe dɔm ɖa. 22 Metsɔ ŋutikɔkɔe si nètsɔ nam la na wo; wo
ameawo nenɔ ɖeka le nu sia nu me be xexeame nanyae be wòe dɔm ɖa eye nèlɔ̃
woawo hã abe ale si nèlɔ̃m ene. 23 Ne mele wo me eye wò hã nèle menye la, mi
katã miade blibo le ɖekanyenye me, ale be xexeame anyae bena wòe dɔm ɖa, eye
nèlɔ̃ woawo hã abe ale si nèlɔ̃m ene. 24 Fofo, medi be ame siwo nètsɔ nam la nanɔ
gbɔnye bena woakpɔ nye ŋutikɔkɔe. Wòe na ŋutikɔkɔe siam elabena èlɔ̃m vevie hafi
xexeame va dzɔ gɔ hã.
25 “O, Fofo dzɔdzɔetɔ, xexe sia me tɔwo menya wò o, gake nye la menya
wò, eye nusrɔ̃la siawo hã nya be wòe ɖom ɖa. 26 Meɖe ame si wò Fofo la nènye la
fia wo, eye manɔ esia dzi bena lɔlɔ̃ gã si nètsɔ nam la nanɔ woawo hã me, eye nye
hã maxɔ nɔfe ɖe wofe dziwo me.”
Yesu dedeasi kple eléle
64
(Mateo 26:46-56; Marko 14:43-50; Luka 22:47-53)
18 Esi Yesu wu nya siawo nu la, eya kple efe nusrɔ̃lawo do go yi ɖatso tɔsisi si
woyɔna be Kidron la heyi egodo eye woyi abɔ aɖe si le afi ma la me. 2 Yuda, ame si
de Yesu asi la hã nya tefe sia elabena Yesu kplɔa efe nusrɔ̃lawo yina afi ma
edziedzi. 3 Osɔfogãwo kple Farisitɔwo ɖe asrafowo kple kpovitɔwo kpe ɖe Yuda ŋu
bena woava lé Yesu. Ale wodze mɔ kple akakatiwo kple akaɖiwo kpakple
aʋawɔnuwo va do ɖe abɔa me afi si Yesu le.
4 Yesu nya nu siwo katã le dzɔdzɔ ge ɖe dzi. Ezɔ ɖe ameawo dzi eye wòbia
wo be, “Ame ka dim miele?” 5 Woɖo eŋu nɛ be, “Yesu Nazaretitɔ la dim míele.”
Yesu ɖo eŋu na wo be, “Nyee nye esi.” Yuda, ame si fia eyomemɔ la hã le tsitre ɖe
wo gbɔ le afi ma. 6 Esi Yesu gblɔ nya sia ko la, ameawo katã dze anyi.
7 Yesu gabia wo ake be, “Ame ka tututu dim miele?”
Eye wogaɖo eŋu nɛ be, “Yesu Nazaretitɔ la dim míele.”
8 Yesu te gbe ɖe edzi na wo ake be, “Megblɔe na mi be, nyee nye esi, azɔ le
esime wònye nye dim miele ta la, mina ame siawo ya nadzo le ŋutifafa me.” 9 Yesu
gblɔ nya sia bena wòwu nya si wògblɔ ɖi do ŋgɔ nu be, “Nyemebu ame siwo nètsɔ
nam la fe ɖeke o.”
10 Ke Simɔn Petro ɖe efe yi le aku me eye wòkpa ɖusimeto na Malkus,
Osɔfo gãtɔ la fe dɔla.
11 Yesu trɔ gblɔ na Petro bena, “Tsɔ wò yi la de aku me. ɖe mele be mano
kplu si Fofo la tsɔ nam la oa?”
Wokplɔ Yesu yi Anas gbɔe
65
12 Ale Yudatɔwo fe kpovitɔwo kple asrafowo kpakple asrafomegãwo lé Yesu eye
woblae. 13 Gbã la, wokplɔe yi na Anas, si nye Kayafa to. Kayafaenye Osɔfo gãtɔ le
fe ma me eye 14 eyae nye ame si ɖo aɖaŋu na Yudatɔwo bena, “Enyo be ame ɖeka
naku ɖe dukɔa ta tsɔ wu be dukɔ bliboa natsrɔ̃.”
Petro fe nugbegbe le Yesu gbɔ zi gbãtɔ
(Mateo 26:69-70; Marko 14:66-68; Luka 22:55-57)
15 Simɔn Petro kple nusrɔ̃la ɖeka dze amehawo yome. Le esi nusrɔ̃la bubu sia dze
si Osɔfo gãtɔ ta la, woɖe mɔ na eya faa wòge ɖe afea me.
16 Ke enɔ na Petro be wòalala le agboa nu. Nusrɔ̃la keme, ame si Nunɔlagã
la nya nyuie la, trɔ gbɔ va fo nu na ɖetugbi si nɔ agboa nu dzɔm eye wòna mɔ Petro
wòge ɖe eme. 17 Enumake nyɔnuvi la bia Petro bena, “Menye Yesu fe nusrɔ̃lawo
dometɔ ɖekae nènye oa?”
Petro ɖo eŋu nɛ be, “Gbeɖe, menye efe nusrɔ̃la menye o.”
18 Kpovitɔwo kple subɔviwo do dzo nɔ fufum ɣemaɣi elabena vuvɔ nɔ
wɔwɔm sesῖe. Ale Petro hã va tsi tre ɖe wo dome nɔ dzoa fum.
Nunɔlagã la bia gbe Yesu
(Mateo 26:59-66; Marko 14:55-64; Luka 22:66-71)
19 Le ʋɔnua la, Osɔfo gãtɔ la bia Yesu ame siwo nye efe nusrɔ̃lawo kple nu si tututu
wòle wo fiam.
20 Yesu ɖo eŋu na wo be, “Ame geɖewo nya nu si fiam mele, elabena mefia
nu zi geɖe le fufofewo kple gbedoxɔ la me, Yudatɔwo fe amegãwo katã ɖoa to nya
66
siwo megblɔna, eye nya aɖeke meli si megblɔna le ɣaɣlɛfe si nyemegblɔna le dutofo
o. 21 Eya ta menye nyee wòle be miabia nya siae o, ke boŋ mibia ame siwo va ɖoa
to nye nyawo. Wo dometɔ aɖewo hã le afi sia eya ta mibia wo.”
22 Asrafo siwo le Yesu ŋu dzɔm la dometɔ ɖeka fo tome nɛ zi ɖeka hebiae
bena, “Nenema wòle be nàɖo nya ŋui na Osɔfo gãtɔ la?”
23 Yesu gblɔ nɛ bena, “Nenye be alakpa dam mele la, ekema tɔ asi nu si nye
alakpa le nye nufoa me la dzi nam. Ke ne nyatefe tom mele la, ɖe wòle be nàfo tome
na ame si le nyatefe tom la mahã?”
24 Ale Anas na wobla Yesu eye wokplɔe yi Kayafa, Osɔfo gãtɔ la gbɔe.
Petro gbe nu le Yesu gbɔ zi evelia
(Mateo 26:71-75; Marko 14:69-72; Luka 22:58-62)
25 Le ɣeyiɣi siawo katã me la, Simɔn Petro ganɔ dzoa fum eye ame bubu gabiae
bena, “Menye efe nusrɔ̃lawo dometɔ ɖekae nènye oa?”
Petro ɖo eŋu be, “Gbeɖe, menye efe nusrɔ̃lae menye o.”
26 Osɔfo gãtɔ la fe dɔlawo dometɔ ɖeka si nye ame si fe to Petro kpa la fe
fometɔ aɖe la bia Petro bena, “Menye wòe mekpɔ le abɔa me, nèle Yesu ŋu oa?”
27 Ke Petro gasẽ nu bena, yemenya Yesu o. Eye enumake la koklo ku atɔ.
Yesu le Pilato ŋkume
(Mateo 27:1-2 , 11-14; Marko 15:1-5; Luka 23:1-5)
67
28 Kayafa hã drɔ̃ ʋɔnu Yesu, eye wòwu efe ʋɔnudɔdrɔ̃ nu le fɔŋli. Tso afi sia le
wokplɔe yi ɖe Roma gɔvina la fe afemee. Ame siwo ke tsɔ nya ɖe Yesu ŋu la gbe
bena yewomage ɖe afea me o, elabena ne woyi afi ma la, ekema wogblẽ kɔ na wo
ɖokui, eye ne wofo ɖi wo ɖokui alea la, womana mɔ wo woaɖu Ŋutitotolẽvi la o. 29
Ale Pilato, Roma gɔvina la ŋutɔ do go va kpe wo eye wòbia wo bena, “Nya kae
mietsɔ ɖe ame sia ŋu eye nu kae miebe ewɔ?”
30 Ameawo hã da gbe ɖe Pilato bena, “ɖe ame sia mewɔ nu vɔ̃ɖi aɖeke o la,
míele ekplɔ ge ava afi siae o.”
31 Pilato ɖo eŋu na wo bena, “Ne ele alea la, mikplɔe yii eye miatsɔ miawo
ŋutɔ fe sewo adrɔ̃ ʋɔnui.”
Ameawo gaɖo eŋu nɛ be, “ɖe miedi bena miaklãe ɖe ati ŋu eya tae mieva
bena nàda asi ɖe ɖoɖo sia dzi.” 32 Esia wu nyagblɔɖi si Yesu gblɔ ɖi tso ale si wole
ewu gee la nu.
33 Pilato trɔ yi ɖe efe fiasã la me, ene wokplɔ Yesu va egbɔe eye wòbia be,
“Woe nye Yudatɔwo fe fia la?”
34 Yesu biae bena, “Susu ka nue nèbia nya sia ɖo? Le Yudatɔwo fe susu nu
loo alo le wò susu nua?”
35 Pilato ɖo eŋu kple dziku be, “Yudatɔe menye hafi nèle nya ma biamem
hã? Menye wò ŋutɔ mia de tɔwo kple wofe Osɔfogãwoẽ kplɔ wò va afi sia oa? Nu
ka tae wokplɔ wò vɛ ɖo? Agɔ kae nèdze?”
36 Yesu ɖo eŋu nɛ be, “Nye la, menye anyigbadzifiae menye o. Nenye
anyigbadzifiae menye la, anye ne nye amewo awɔ aʋa ɖe nunye esi Yudatɔwo fe
amegãwo va lém. Nye fiaɖufea metso xexe sia me o.” 37 Pilato gabiae bena,
68
“Ekema fiae nenye nyatefea?”
Yesu ɖo eŋu be, “Ele me nenema, eye fiaɖuɖu tae wodzim ɖo. Eye esi meva
xexe sia me la, ɖe meva bena magblɔ nyatefe la afia ame sia ame. Ame siwo katã xɔ
nyatefe la dzi se lae nye nye nusrɔ̃lawo.”
Wotso kufia na Yesu
(Mateo 27:15-31; Marko 15: 6-20; Luka 23:13-25)
38 Pilato to ɣli enumake bena, “Nu kae nye nyatefe la?” Edo go ɖagblɔ na
Yudatɔwo be, “Nyemekpɔ fɔɖiɖi aɖeke le ame sia ŋu o. 39 Azɔ kɔnu aɖe le mia si si
mewɔna na mi fe sia fe le Ŋutitotoŋkeke la dzi, eyae nye be maɖe asi le ame siwo le
gaxɔ me la dometɔ si mielɔ̃ la ŋu na mi. Eya ta ne enye miafe didi la, maɖe asi le
‘Yudatɔwo fe fia’ la ŋu na mi.”
40 Ke ameawo fe mo nyra eye wodo ɣli sesῖe be, “Gbeɖe! Mègaɖe asi le ame
sia ŋu o, ke boŋ ɖe asi le Baraba ŋu na mi!” Baraba siae nye adzodala aɖe si wode
gaxɔ me.
19 Azɔ Pilato na wofo Yesu kple atam vevie. 2 Asrafowo wɔ ŋukuku ɖɔ nɛ eye
wodo awu dzῖ nɛ. 3 Woɖu fewu le eŋu, eye wodo gbe nɛ fewuɖutɔe be, “Miedo gbe
na wò Yudatɔwo fe Fia.” Eye ne wole esia wɔm la, wofoa tome nɛ.
4 Pilato gado go va xexe eye wògblɔ na Yudatɔwo be, “Mele ekplɔ ge ado
goe na mi, gake minyae bena nyemekpɔ fɔɖiɖi aɖeke le eŋu o.”
5 Ale wokplɔ Yesu do goe. Wodo awu dzῖ nɛ, tsɔ ŋukuku ɖɔ nɛ. Pilato gblɔ
na wo bena “Miafe ame lae nye esi.”
69
6 Esi Yudatɔwo kple wofe Osɔfogãwo kpɔ Yesu ko la, wofe dzi fla eye wodo
ɣli sesῖe bena, “Klãe ɖe ati ŋuti! Klãe ɖe ati ŋuti!”
Pilato ɖo eŋu na wo bena, “Miawo ŋutɔ miyi miaklãe ɖe atia ŋu, nye la,
nyemekpɔ fɔɖiɖi aɖeke le eŋuti o.”
7 Woɖo eŋu nɛ bena, “Le miafe se nu la ele nɛ be wòaku elabena etsɔ eɖokui
wɔ Mawu fe Vii.”
8 Esi Pilato se nya siawo la vɔvɔ̃ ɖoe wu tsã 9 eya ta egakplɔ Yesu yi fiasã le
mee eye wobiae be, “Kpɔ ɖa afi kae nètso?” Gake Yesu meɖo nya la ŋu nɛ o.
10 Pilato gabiae bena, “Mèle nya ŋu ɖo ge nam oa? Mènyae be ŋusẽ le asinye
be maɖe asi le ŋuwò alo be mana woaklã wò ɖe ati ŋu oa?”
11 Yesu gblɔ nɛ bena, “Wò la, màte ŋu akpɔ ŋusẽ aɖeke ɖe dzinye nenye be
womena wò tso dzifo o. Eya ta ame siwo kplɔm vɛ na wò la, wofe nu vɔ̃ sɔ gbɔ wu
tɔwò.”
12 Esi wògblɔ nya siawo vɔ la, Pilato di vevie ŋutɔ be yeaɖe asi le eŋu, gake
Yudatɔwo fe Osɔfowo gblɔ nɛ bena, “Ne èkatse ɖe asi le ame sia ŋu la, ekema
mènye Kaisaro xɔlɔ̃ o. Ame sia ame si tsɔ eɖokui wɔ fiae la, tsi tre ɖe Kaisaro ŋu.”
13 Esi Pilato se nya siawo la ekplɔ Yesu gado goe tsɔ va wo gbɔe eye wòyi
ɖanɔ anyi ɖe efe ʋɔnudrɔ̃zikpui la dzi. Woda ʋɔnudrɔ̃zikpui sia ɖe kpe gbadza aɖe
dzi, woyɔa tefe si woda kpe gbadza sia ɖo le Hebrigbe me be, “Gabata”. 14 Ŋkeke si
dzi wole nu siawo wɔm la nye dzadzraɖoŋkeke na Ŋutitotoŋkekenyui la. Eye esi ŋdɔ
me ɖo la, Pilato gblɔ na Yudatɔwo bena, “Mikpɔ ɖa, miafe Fia lae nye esi!”
15 Wo katã wodo ɣli sesῖe be, “Mikplɔe dzoe, mikplɔe dzoe ne miaklãe ɖe ati
ŋuti!”
70
16 Ale Pilato tsɔ Yesu de asi na wo be woayi aɖaklãe ɖe ati ŋuti.
Woklã Yesu ɖe ati ŋu
(Mateo 27:32-44; Marko 15:21-32; Luka 23:26-43)
17 Wofe asi su Yesu dzi mlɔeba. Wotsɔ efe atitsoga da ɖe abɔta nɛ be wòatsɔ eye
wokplɔe do go le dua me tu ta “Ametakoloefe”, si woyɔna be “Golgata” le Hebrigbe
me. 18 Afi siae woklã Yesu ɖe ati ŋu le eye woklã adzodala eve hã ɖe efe axawo
kple eve dzi. 19 Pilato ŋlɔ klã ɖe Yesu fe atitsoga la tame be, ‘YESU
NAZARETITɔ, YUDATɔWO ƑE FIA.” 20 Afi si woklã Yesu ɖo la medidi tso
Yerusalem dua gbɔ o eye woŋlɔ nya siawo ɖe Hebrigbe, Latingbe kple Helagbe me
bena ame sia ame nate ŋu axlẽe.
21 Osɔfogãwo va gblɔ na Pilato be, mele be woaŋlɔ ɖe atitsoga la fe tame be
“Yudatɔwo fe Fia” o, ke boŋ neŋlɔe be, “Ame sia be yee nye Yudatɔwo fe Fia.”
22 Pilato ɖo eŋu na wo be, “Nu si meŋlɔ la, meŋlɔe xoxo. Nenɔ nenema.”
23 Esi asrafoawo klã Yesu ɖe atia ŋu la woma efe awuwo ɖe akpa ene me,
eye woxɔe ɖekaɖekae, ke awutewui la ya la womemae o. Awu sia nye awuʋlaya si
wometɔ o, ke boŋ ɖe wolɔ̃e bliboe tso dzi va anyi. 24 Eya ta wogblɔ na wo nɔewo
be “Menyo be miavuvui o, ke boŋ mina miada akɔ eye ame si ɖu dzi la naxɔe”. Esia
va eme be wòawu ŋɔŋlɔ la nu be, “Woma nye awuwo na wo nɔewo, eye woda akɔ
ɖe nye awuʋlaya dzi.” Aleae asrafoawo wɔ.
25 Nyɔnu aɖewo va tsi tre ɖe atitsoga la gbɔ ɣemaɣi. Woawoe nye Yesu
dada, dada nɔvi si woyɔna be Maria, ame si nye Kleopa srɔ̃ kple Maria si tso
Magdala. 26 Esi Yesu kpɔ dadaa wònɔ tsitre ɖe efe nusrɔ̃la si wòlɔ̃na vevie xa la,
71
egblɔ nɛ be, “Nyɔnu, kpɔ ɖa, viwòe nye esi.”
27 Eye wògblɔ na nusrɔ̃la la hã be, “Kpɔ ɖa, dawòe nye esia!” Eye tso
ɣemaɣi dzi la nusrɔ̃la la kplɔ Maria yi efemee.
Yesu fe ku
(Mateo 27:45-56; Marko 15:33–41; Luka 23:44-49)
28 Esi Yesu nyae bena nu sia nu wu nu azɔ eye woawu nya siwo woŋlɔ ɖe mawunya
me nu la egblɔ bena, “Tsikɔ le wuyem!” 29 Wain tsitsi kplu ɖeka aɖe nɔ afi ma.
Wotsɔe kɔ ɖe akutsa tɔxɛ aɖe me eye wotsɔe tɔ ɖe ati nu hetsɔ ɖo nu nɛ be wòano.
30 Esi Yesu ɖɔe kpɔ vɔ ko la, egblɔ bena, “Ewu nu vɔ azɔ,” eye wòde ta to
heɖe asi le efe gbɔgbɔ ŋu.
Wotɔ akplɔ Yesu fe axada me
31 Yudatɔwo fe amegãwo medi bena ameawo nanɔ atia ŋu va se ɖe Sabat ŋkeke la
dzi o, eye hekpe ɖe esia ŋu la, Sabat ŋkeke sia nye Sabat tɔxɛ elabena edze
Ŋutitotoŋkeke la dzi, eya ta wodi tso Pilato si bena wòana woaŋe wo katã fe afɔwo
bena woaku kaba. Eye ne woku la, woate ŋu aɖe wofe kukuawo le atiawo ŋu. 32 Ale
asrafowo va ŋe ame eve siwo woklã kpe ɖe Yesu ŋu la fe afɔwo. 33 Ke esi wòɖo
Yesu dzi la, wokpɔ bena eku xoxo, eya ta womegaxa ŋe efe afɔwo o. 34 Ke hã la,
asrafoawo dometɔ ɖeka tsɔ akplɔ tɔ axadame nɛ eye ʋu kple tsi do go. 35 Ame si kpɔ
nu siawo katã tefe la ŋlɔ nu tso eŋu na mí tsitotsito bena miawo hã miaxɔe ase.
36 Nuwɔna siawo va eme be woawu mawunya nu be, “Womele efe fu aɖeke
ŋe ge o!” 37 Eye ŋɔŋlɔ bubu hã gagblɔ be, “Woafɔ ŋku ɖe ame si wotsɔ akplɔ tɔe la
72
dzi.”
Yesu ɖiɖi
(Mateo 27:57-61; Marko 15:42-47; Luka 23:50-56)
38 Le nu siawo megbe la, Yosef si tso Arimatia, ame si nye Yesu fe nusrɔ̃la le
adzame le vɔvɔ̃ na Yudatɔwo fe amegãwo ta la, va bia Pilato be wòana mɔ ye yeaɖe
Yesu fu kukua le atia ŋu, eye Pilato na mɔe. 39 Nikodemo, ame si va Yesu gbɔ le
zatife la hã va eye wotsɔ ami si nana amekuku nɔa anyi ɣeyiɣi didi aɖe la vɛ. Ami
sia fe kpekpe me anɔ abe kilogram blaetɔ̃ sɔŋ ene eye wotsɔ atike tɔxɛ aɖewo wɔe.
40 Wosi ami la nɛ eye wo kple eve la tsɔ aklala si me ami ʋeʋẽ yɔ fũ la bla Yesu fe
kukua ɖe eme. Wowɔe abe ale si Yudatɔwo wɔna na amekuku hafi ɖina ene. 41 Abɔ
aɖe te ɖe afi si woklãe ɖo la ŋu eye le abɔa me la yɔdo yeye aɖe si me womeɖi ame
ɖo ame kpɔ o la li. 42 Eye le esime Sabat la fe gɔmedzedze te tu afe ta la, wotsɔe yi
ɖaɖi ɖe yɔdo sia me. Elabena etsɔ ɖe kpuife na wo.
Yɔdo ɖigbɔlo la
(Mateo 28:1-10; Marko 16:1-8; Luka 24:1-12)
20 Le Kwasiɖagbe ŋdi kanya, esi xexeame mekɔ vɔ tututu o la, Maria si tso
Magdala la yi Yesu fe yɔdo gbɔ eye wòkpɔ bena womli kpe gã si nɔ yɔdoa nu la ɖa.
2 Efu du yi Petro kple nusrɔ̃la ma si Yesu lɔ̃ vevie la gbɔ eye wògblɔ na wo
be, “Wova ɖe Afetɔ la fe kukua le yɔdoa me eye nyemenya afi si wotsɔe yi ɖada ɖo
o!” 3 Azɔ Petro kple nusrɔ̃la ma si Yesu lɔ̃ la tso kpla yi ɖe yɔdoa gbɔ. 4 Wo ame
eve la fu du, ke nusrɔ̃la keme la fu du gbɔ Petro ŋu hetre yɔdo la gbɔ ɖoɖo.
73
5 Ebɔbɔ eye wòkpɔ ameɖivɔ la le yɔdoa me. 6 Simɔn Petro hã va ɖo, eye
wòge ɖe yɔdoa me. Eya hã kpɔ avɔ ɣi fuflu la le anyigba eye 7 taku si wotsɔ bla
Yesu fe moe lã, woxatsae nyuie tsɔ da ɖe yɔdoa fe axa dzi. 8 Nusrɔ̃la ma si ɖo yɔdoa
gbɔ gbã la hã ge ɖe eme mlɔeba, ekpɔ eye wòxɔe se be etsi tre vavã. 9 Elabena va se
ɖe ɣemaɣi hã la, womenya be mawunya gblɔ bena agatsi tre o.
Yesu ɖe eɖokui fia Maria Magdalatɔ
(Marko 16:9-11)
10 Nusrɔ̃la la kple Petro trɔ yi afeme. 11 Ke le ɣeyiɣi sia me Maria ya gatrɔ yi yɔdoa
to eye wònɔ avi fam. Esi wònɔ avi fam la ebɔbɔ be yeagakpɔ yɔdoa me ɖa, 12 kasia
ekpɔ mawudɔla eve siwo nɔ awu ɣiwo me la le yɔdoa me, ɖeka le tade eye evelia le
afɔde.
13 Mawudɔlawo biae bena, “Nu ka tae nèle avi fam ɖo?”
Eɖo eŋu na wo bena, “Elabena wotsɔ nye Afetɔ la dzoe, eye nyemenya afi si
wotsɔe da ɖo o.”
14 Efɔ kɔ dzi eye wònye kɔ kpɔ megbe, kasia ekpɔ ame aɖe wònɔ tsitre ɖe
emegbe. Yesue nye amea gake mekpɔe dze si o.
15 Ame la biae be, “Nu ka ta nèle avi fam? Ame ka dim nèle?”
Maria bu be eyae nye abɔdzikpɔla, eya ta wòɖo eŋu nɛ be, “Afetɔ, nenye wòe
va tsɔe le afi sia la, gblɔ afi si nètsɔe da ɖo la nam bena mayi aɖakɔe.”
16 Azɔ Yesu yɔe be, “Maria!” Enumake Maria hã trɔ ɖe Yesu ŋu.
17 Yesu gblɔ nɛ bena, “Mègaka asi ŋunye o, elabena nyemetrɔ yi Fofo la gbɔ
haɖe o. Gake yi nàdi nɔvinyewo ne nàgblɔ na wo bena meyina ɖe Fofonye, ame si
74
nye miawo hã Fofo la kple nye Mawu ame si nye miawo hã fe Mawu la gbɔ.”
18 Maria Magdalatɔ la yi ɖadi nusrɔ̃lawo eye wògblɔ na wo bena, “Mekpɔ
Afetɔ la!” eye wògblɔ nya siwo Yesu de asi nɛ la na wo.
Yesu ɖe eɖokui fia efe nusrɔ̃lawo
(Mateo 28:16-20; Marko 16:14-18; Luka 24:36-49)
19 Le Kwasiɖa ma fe fiẽ la, nusrɔ̃lawo ɣla wo ɖokuiwo ɖe xɔme nɔ takpekpe wɔm.
Wotu ʋɔtru kple fesrewo katã sesῖe elabena wonɔ vɔvɔ̃m na Yudatɔwo fe amegãwo.
Wole afi sia kasia Yesu va do ɖe wo dome kpoyi eye wòdo gbe na wo be, “Ŋutifafa
na mi”. 20 Etsɔ efe asiwo kple axadame fia wo. Nusrɔ̃lawo kpɔ dzidzɔ manyagblɔ
aɖe bena wogakpɔ Afetɔ la.
21 Yesu gagblɔ na wo be, “Ŋutifafa na mi. Abe ale si Fofo la dɔm ene la,
nenema nye hã mele mia dɔm ɖe xexeame.” 22 Le esia megbe la, egbɔ ɖe wo dzi
eye wògblɔ bena, “Mixɔ Gbɔgbɔ Kɔkɔe la. 23 Ne mietsɔ ame aɖe fe nu vɔ̃wo kee la,
ekema ekpɔ tsɔtsɔke vavã eye ne miegbe mietsɔe ke ame aɖe o la, ekema efe nu
vɔ̃wo atsi eŋu.”
Yesu ɖe eɖokui fia Toma
24 Efe nusrɔ̃lawo dometɔ ɖeka, si nye evenɔvi, eye woyɔnɛ be Toma ya menɔ
nusrɔ̃lawo dome ɣemaɣi o. 25 Esi wòva la nusrɔ̃lawo gblɔ nɛ bena, “Miekpɔ Afetɔ
la.” Ke Toma ɖo eŋu na wo bena, “Nyemaxɔe ase o, va se ɖe esime nye ŋutɔ matsɔ
nye asibidɛ afo ɖe efe gatagbadzɛbiawo me eye matsɔ nye asi afo ɖe abi si le
75
axadame nɛ la me hafi.”
26 Anɔ abe ŋkeke enyi megbe ene la, nusrɔ̃lawo gafo fu ɖe xɔme tu ʋɔ ɖe wo
ɖokuiwo nu eye fifia ya la Toma hã nɔ wo dome. Kasia Yesu gava do ɖe wo dome
eye wògado gbe na wo be, “Ŋutifafa na mi”.
27 Azɔ egblɔ na Toma bena, “Zɔ va nàtsɔ wò asibidɛ afo ɖe nye asifome, eye
nàtsɔ wò asi afo ɖe nye axadame kpɔ. Tso azɔ la, mèganye dzimaxɔsetɔ o, xɔse vavã
nenɔ asiwò!”
28 Toma ɖo eŋu nɛ be, “Nye Afetɔ kple nye Mawu.”
29 Yesu gagblɔ nɛ be, “Esi nèkpɔm la èxɔe se be nyee, ke woayra ame siwo
mekpɔm o, gake woxɔ dzinye se.”
Agbalẽa fe taɖodzinu
30 Nusrɔ̃lawo kpɔ Yesu wòwɔ nukunu bubu geɖewo siwo ya womeŋlɔ ɖe agbalẽ sia
me o, 31 ke woŋlɔ esiawo da ɖi bena miaxɔe ase bena eyae nye Mesia la kple Mawu
fe Vi, eye ne miexɔe se la miakpɔ agbe.
Yesu ɖe eɖokui fia efe nusrɔ̃la adre
21 Emegbe la, Yesu gaɖe eɖokui fia efe nusrɔ̃lawo le Tiberias fua nu. 2 Eva dzɔ
bena, Simɔn Petro, Toma Venɔvi la, Nataniel si tso Kana le Galilea, kple Zebedeo
viwo hekpe ɖe nusrɔ̃la eve bubu ŋu, nɔ futa. 3 Simon Petro gblɔ bena, “Meyina
tɔfo.” Tete wo katã gblɔ be, “Míayi kpli wò.” Ale wodze mɔ yi ɖage ɖe tɔdziʋua me
gake womeɖe lã aɖeke le zã ma me o. 4 Le ŋdi la, Yesu nɔ tsitre ɖe fua ta gake
nusrɔ̃lawo menyae be Yesue ma o.
76
5 Yesu do ɣli bia be, “Xɔ̃nyewo, mieɖe lã aɖea?”
Woɖo eŋu be, “Ao, mieɖe naneke o.”
6 Egagblɔ bena, “Mida miafe ɖɔ la ɖe ʋua fe nuɖusime lɔfo eye miaɖe lã”
Wowɔ ɖe efe gbe dzi eye nyatefe woɖe lã fũ ale gbegbe be womete ŋu hee de ʋua
me gɔ̃ hã o.
7 Azɔ nusrɔ̃la si Yesu lɔ̃na vevie la gblɔ na Petro bena, “Kpɔ ɖa, Afetɔ lae!”
Esi Petro se nya sia ko la, etsɔ efe awu do kaba elabena avɔ kakɛ aɖe koe wòsa ɖe
ali, eye wòdzo dze tɔa me doo, hefu tsi va gota. 8 Ke mí ame mamlɛawo la, míetsi
ʋua me he ɖɔa va gota elabena gota anɔ abe meta alafa ɖeka ko ene. 9 Esi míeɖo
gata la, míekpɔ be wodo dzo ɖe afi ma, lã meme nɔ edzi, eye abolo hã kpe ɖe eŋu.
10 Yesu gblɔ na wo bena, “Mitsɔ lã si mieɖe fifia la fe ɖe vɛ.” 11 Ale Simɔn
Petro yi ɖakpe ɖe wo ŋu wohe lã la ɖe gota. Esi woxlẽ la gã siwo woɖe la, enɔ alafa
ɖeka kple blaatɔ̃-vɔ-atɔ̃, gake ɖɔ la mevuvu o.
12 Yesu gblɔ na wo be, “Azɔ, miva ɖu nu.” Ke wo dometɔ aɖeke mete ŋu bia
ame si wònye o elabena woka ɖe edzi be Afetɔ lae. 13 Yesu ma aboloa kple lã la na
wo.
14 Esia nye zi etɔ̃lia Yesu ɖe eɖokui fia nusrɔ̃lawo esi wòfɔ tso ame kukuwo
dome.
Yesu gbugbɔ Petro ɖo te
15 Esi woɖu ŋdinu vɔ la, Yesu bia Simɔn Petro bena, “Simɔn, Yohanes vi, èlɔ̃m wu
ame siawoa?”
Petro ɖo eŋu nɛ be, “Ẽ, wò ŋutɔ ènyae bena nyemelɔ̃a nu gbɔwò o.”
77
Yesu gblɔ nɛ be, “Ekema kpɔ nye alẽawo dzi.”
16 Yesu gabiae be, “Simɔn, Yohanes vi, elɔ̃m vavã?”
Petro ɖo eŋu be, “Ẽ, Afetɔ, wò ŋutɔ ènyae be nyemelɔ̃a nu gbɔwò o.”
Yesu gblɔ nɛ be, “Ekema kpɔ nye alẽawo dzi.”
17 Yesu biae zi etɔ̃lia be, “Simɔn, Yohanes vi, èle lɔ̃yema?” Biabia etɔ̃lia sia
ve Petro elabena Yesu biae zi etɔ̃lia be, “Èle lɔ̃yema?” Ke Petro ɖo eŋu be, “Afetɔ,
wò ŋutɔ ènya nu sia nu eye ènyae be melɔ̃ wò.” Yesu gblɔ nɛ be, “Nyi nye alẽawo.
18 Mele egblɔm na wò le nyatefe me be esi nènye ɖekakpui la, wò ŋutɔ èdoa awu
hedoa go yia afi si nèlɔ̃, gake ne èku amegã la, àkɔ wò abɔwo dzi, ame bubu ado
awu na wò eye woakplɔ wò ayi afi si mèdi be yeayi o.” 19 Yesu gblɔ nya sia nɛ
bena wòatsɔ afia ku si ku ge wòala atsɔ kafu Mawu. Esi Yesu wu nya la nu la, egblɔ
nɛ bena, “Dze yonyeme.”
Yesu kple efe nusrɔ̃la lɔlɔ̃ la
20 Esi Petro trɔ la, ekpɔ nusrɔ̃lawo dometɔ ɖeka le efe megbe gbɔna. Nusrɔ̃la siae
nye ame si nɔ Yesu fe axadzi tututu le nuɖufea hebiae be, “Afetɔ, mía dometɔ kae
ade wò asi mahã?” 21 Ale Petro bia Yesu be, “Ku ka tɔgbie li na ame sia ya?”
22 Yesu ɖo eŋu nɛ bena, “Nenye be medi be woanɔ agbe va se ɖe esi magava
la, wò nyae wònyea? Wò ya mebe dze yonyeme.”
23 Ke nya sia kaka ɖe nɔvia nusrɔ̃la bubuwo dome bena, nusrɔ̃la sia mele
kuku ge o. Ke menye nya siae Yesu gblɔ kura o ɖe ko wògblɔ bena, “Ne medi be
wòanɔ agbe va se ɖe esi magava la, wò nyea?”
Agbalẽ la fe nuwunyawo
24 Nusrɔ̃la siae nye esi Yesu lɔ̃na. Ekpɔ nu siawo katã tefe tsitotsito eye wòŋlɔ wo
da ɖi. Eye mí katã míenya be efe ɖaseɖiɖi tso nu siawo ŋu nye nyatefe. 25 Yesu wɔ
nu bubu geɖewo hã kpe ɖe esiawo ŋu. Ne woaŋlɔ wo dometɔ ɖe sia ɖe ɖi la, mesusu
be xexeame katã gɔ̃ hã malolo na agbalẽ siawo tsɔtsɔ o.

robotstxt: allowed

filter: keep